Foto Ejen Kosmetik Dijadikan ‘Face Shaming’, Caprice Tampil Beri Ulasan!

Penyanyi rap dan usahawan, Caprice tampil memberikan teguran buat netizen yang melakukan face shaming terhadap ejen kosmetik yang telah dilarikan kumpulan penjenayah dipercayai kartel dadah pada 13 September lepas.

Menerusi video yang dimuatnaik di Instagram, Caprice menitipkan rasa syukur selepas ejen kosmetik itu telah kembali ke pangkuan keluarga dan turut menegur netizen yang melakukan face shaming terhadap ejen kosmetik berkenaan.

“Alhamdulillah, mangsa yang kena culik diselamatkan dan kembali ke Malaysia. Walaubagaimanapun, kita punya netizen sometimes got no chill sampai tahap face shaming.

“First of all Malaysia, nama pun ejen kosmetik, dia jual barang kosmetik. Kosmetik itu apa, kecantikan. Kau rasa semua dekat TikTok tu yang pakai mekap, filter, semua ori?.”-Kata Caprice

A post shared by Tiger of AlQuds (@capricedaddycap)

Di ruangan komen, rata-rata pengikut Caprice meluahkan rasa berang terhadap tindakan segelintir pihak yang dianggap tidak menghormati perasaan keluarga yang berduka dengan kejadian tersebut.

“Itulah. Mangsa still dalam trauma but ada je yang face shamming. I mean yang cakap tu terpaling natural ke nyah??.”

“Tak sensitif langsung. Geram tau. Face shaming orang sampai macam tu sekali. Semoga akak tu kembali pulih dari trauma. Abaikanlah netizen-netizen yang takde hati perut ni.”

“Making a joke about someone’s trauma? Orang yang tekder common sense akan buat benda macam ni! Sikit takder rasa sifat sensitif terhadap orang sekeliling, lebih-lebih lagi family mangsa!.”

Memetik laporan Astro Awani, ejen kosmetik yang dikenali sebagai Rosnazirah itu dilarikan empat individu dari kediamannya di Kampung Semat Jal, Tumpat pada 13 September lepas. Mangsa dikatakan dibawa lari ke Thailand oleh kumpulan dipercayai kartel dadah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengaku Salah Muat Naik Kandungan Sumbang, Pelakon Didenda RM30,000

Seorang pelakon terkenal tanah air didenda RM30,000 selepas mengaku bersalah terhadap pertuduhan memuat naik kandungan sumbang di akaun Instagram pada 18 Mac lalu, lapor Astro AWANI.

Pengakuan itu dibuat di hadapan Hakim Mahkamah Sesyen Noorhisham Mohd Jaafar pada Selasa.

Pendakwaan dilakukan mengikut Seksyen 233 Akta Komunikasi dan Multimedia 1998 yang memperuntukkan hukuman denda sehingga RM50,000 atau penjara setahun atau kedua-duanya sekali jika sabit kesalahan.

Tertuduh berusia 36 tahun yang juga seorang model itu sebelum ini mencetus kontroversi apabila didakwa berkongsi video ‘babak panas’ bersama seorang pelakon wanita sebagai ‘teaser’ sebuah drama bersiri.

Selain menerima kecaman warga maya, tindakannya turut mendapat perhatian Menteri Komunikasi dan Multimedia, Tan Sri Annuar Musa, Menteri Agama Datuk Idris Ahmad, dan pihak Jabatan Kemajuan Islam Malaysia (Jakim).

Dia kemudian tampil memohon maaf dan berjanji akan lebih berhati-hati dalam memuat naik kandungan di media sosial bagi mengelak kontroversi berulang.


“Semua Dah Complete”- Isyariana Dipuji Rakan Artis Dan Warganet

Tidak asing lagi, pelakon dan penyanyi Malaysia iaitu  Isyariana binti Che Azmi atau lebih dikenali sebagai Isya. Namanya naik selepas memegang watak heroin dalam drama Tolong Sempurnakan Cerita Mami.

Setelah sekian lama, isya berdiam diri di laman instagramnya, dia memuat naik gambarnya di laman instagram berbaju putih yang menampakkan dirinya terlihat anggun.

“Dah lama isya tak post gambar”- komen peminatnya

Menjengah ke ruangan komen, terdapat satu komen peminatnya yang menyedari perkembangan Isya yang dah  lama tidak memuat naik posting di laman instagramnya.

“Suara sedap , cantik semua complete”- Elizad memuji penampilan isya

Namun, apa yang lebih menarik , ramai rakan artis yang memberi pujian kepadanya. Tertarik dengan komen yang diberikan oleh Elizad yang memuji Isya mempunyai suara merdu dan  penampilan yang cantik. Artis lain juga memberi pujian tentang penampilannya yang cantik.

Sekadar info, Isyariana merupakan salah seorang daripada 16 peserta Akademi Fantasia musim ke-13 yang berlangsung dari 21 Ogos hingga 9 Oktober 2016, di mana beliau menduduki tangga ke-11 dan tersingkir di konsert minggu kelima. Dalam temuramah bersama Astro Awani, Isya berkata penyingkiran beliau dari AF2016 dengan keadaan sebegini dianggap kejam.


Dikatakan Sudah Tidak “Sweet” Bersama Suami, Ini Respon Mia Ahmad!

Pelakon dan usahawan, Mia Ahmad membuat perkongsian bersama peminat selepas dia dikatakan sudah tidak ‘romantis’ seperti pasangan selebriti lain.

Menerusi hantaran di Instagram, Mia akui berasa lucu dengan tanggapan yang turut melibatkan suaminya itu.

“Hari itu saya buat anonymous question terima satu soalan ni, Kenapa tengok macam dah tak sweet dengan husband you sekarang macam pasangan selebriti lain?

“Gelak saya baca. Rupanya ukuran kebahagiaan tu terletak bagaimana kita potray diri kita dan pasangan di media sosial kah?.”-Tulis Mia

Akui tidak terbeban dengan persepsi orang lain, Mia Ahmad menjelaskan bahawa perkara sebegitu adalah terlalu remeh untuk difikirkan.

“Persepsi orang tak buat saya rasa terbeban pun. Kalau dulu ya, saya kisah but as we grow older benda macam ni sangatlah remeh untuk difikirkan.

“Penerimaan orang tak penting , yang penting Allah redha tak apa yang kita buat? Jelas tak niat kita dalam sesuatu perkara tu kerana Allah. Kena belajar didik hati.”-Tulis Mia

Perkongsian di media sosial bukanlah menjadi ukuran kebahagiaan seseorang…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kim Kardashian Bayar Denda Lebih RM4 Juta, Promosi Iklan Mata Wang Kripto?

Iklan tentang pelaburan dalam bentuk mata wang kripto semakin lama semakin berleluasa sama ada menerusi iklan dalam siaran televisyen, radio mahupun di rangkaian media sosial.

Namun kini kebanyakan syarikat-syarikat mata wang kripto mula menggunakan khidmat dari pempengaruh dan juga selebriti terkenal bagi menarik minat orang ramai untuk berdagang.

Terbaru, usahawan dan selebriti sensasi terkenal dunia, Kim Kardashian terlibat dalam pengiklanan mata wang kripto dengan mempromosikan token Ethereum Max di Instagram-nya tanpa memberitahu bahawa dia dibayar untuk membuat promosi berkenaan dalam muatnaik tersebut.

“Adakah anda berminat dengan kripto???? Ini bukan nasihat kewangan tapi berkongsi apa yang kawan saya bagitahu kepada saya tentang token Ethereum Max!”

Gara-gara mempromosikan iklan tersebut menurut petikan dari Reuters, Kim didenda oleh Suruhanjaya Bursa dan Sekuriti (SEC) sebanyak AS$1 juta atau lebih kurang RM4.65 juta. Bukan itu saja, selebriti ini juga di larang mempromosikan mana-mana syarikat mata wang kripto selama tiga tahun.

Kim juga perlu menyerahkan wang bayaran yang telah diberi oleh syarikat kripto berkenaan yang berjumlah sebanyak AS$250,000 atau lebih kurang RM1.6 juta bagi memuatnaik hantaran di Instagram-nya. Malah kim juga perlu menyerahkan wang faedah selain wang bayaran promosi.

Sekadar info berhubungan dengan kes berkaitan dengan mata wang kripto tersebut, Kim Kardashian telah bersetuju untuk membayar wang denda berkenaan.


Tom Sebak, Terus Berjuang Demi Anak-Anak

Menurut Tom atau nama sebenarnya Raja Farah Afzal Raja Ikram, hatinya mudah tersentuh terutama mengenang perjalanan kehidupannya sebelum ini dalam membesarkan anak-anak sebagai seorang ibu tunggal.

“Sebenarnya ada masa saya tidak kuat dan menangis menyembah bumi. Bila saya dah buat kemunculan semulq kadangkala pengalaman pahit terdahulu muncul kembali dan benda itu kita tidak boleh lari.

Kehidupan saya kini gembira bersama anak-anak,” kata Tom

Mengulas kedudukannya pada minggu yang berada di kedudukan kedua tercorot, jelas Tom dia telah hilang fokus dan tidak menolak ia sebagai salah satu punca gagal memberikan persembahannya yang terbaik.

Namun begitu, pelantun Lagu Untuk Kuala Lumpur ini enggan menyerah kalah dan akan redha sekiranya ditakdirnya tidak mempunyai rezeki di dalam program realiti itu. Jelasnya, dia akan sentiasa mencari peluang yang terbaik demi membesarkan anak-anak yang tercinta.

“Setakat ini saya tak rancang lagi sebab minggu ini pun saya dah kedudukan bawah.

“Saya buat semua ini demi anak dan saya tak pasti sama ada minggu depan saya masih terselamat atau tidak.

“Mungkin sebelum ini saya hilang fokus dan minggu depan saya kena buat betul-betul tiada lagi ruang untuk buat kesilapan.

“Kalau tiada rezeki saya disini mungkin akan ada rezeki lain menanti di luar sana. Jika tidak, saya akan kembali menyanyi di kelab. Saya memang enggan lagi menyanyi di kelab tetapi kita tidak tahu lagi bagaimana hari yang akan datang,” katanya lagi

Tambah Tom, dia sangat bersyukur kerana penyertaannya di dalam GV9 membuka banyak peluang selain berpeluang untuk mengubat rindu peminat-peminatnya terdahulu.

Menyimpan hasrat untuk bertemu dengan anak sulungnya suatu hari nanti yang kini berada di bawah jagaan bekas suami, menurut Tom dia juga ingin menemukan dua lagi anaknya itu dengan abang mereka.

“Jika diizinkan dan mempunyai rezeki saya ingin bawa anak-anak saya bertemu dengan seorang lagi anak saya, Adam.

“Mama sayang sangat dekat Adam. Mama buat ini bukan untuk sahaja untuk Adlers dan Evans tetapi untuk Adam juga. Harap kita dapat jumpa suatu hari nanti dan dapat cium sayang sikit.

Mama tak nak rampas Adam daripada sesiapa pun, nak peluk dan sayang saja dan nak bagi jumpa adik-adik.” luah Tom sebak

Untuk rekod, Tom memperoleh markah kedua terendah sebanyak 55.50 di belakang Pat Candy dengan jumlah 56.70.

Manakala, Haida Hasnan menjadi peserta kedua yang tersingkir dari program realiti itu apabila hanya mendapat markah sebanyak 53.40.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Sudah Jangka Lakonan Zul Ariffin Dalam Mandi Mayat Seram?

Meski pelakon kacak, Zul Ariffin terpalit dengan isu muatnaik kandungan sumbang namun itu tidak membuatkan orang ramai melupai bahawa aktor ini merupakan seorang pelakon yang berbakat dalam dunia lakonan.

Baru-baru ini, Murai MY menjengah ke Instagram Zul Ariffin di mana pelakon ini memuatnaik hantaran di Instagram-nya bagi mempromosikan telefilem bertajuk Mandi Mayat yang bakal disiarkan secara eksklusif di Astro Citra.

Berdasarkan muatnaik yang dikongsikan aktor ini, kisah Mandi Mayat memaparkan jalan cerita tentang Syawal (lakonan Zul Ariffin) seorang pengurus jenazah di rumah mayat hospital yang kemudiannya mengalami gangguan serta pengalaman aneh ketika bertugas.

Melihat muatnaik yang dikongsikan Zul Ariffin di Instagram, rata-rata ramai pengguna media sosial membanjiri ruangan komen dan telah menjangka bahawa telefilem tersebut seram dan mereka tak sabar untuk menonton lakonan pelakon kacak ini.

“Rasa seram tapi nak tengok juga sebab bos ZAFC berlakon.”

“Ok bos. Dah tak sabar nak tengok #MandiMayat walaupun dah seram sejuk tengok trailer tadi.” Komen warganet

“Macam seram jer tapi nak join lah #MandiMayat”

“Wajib tengok ni.. Nampak seram..” Komen mereka

“Tengok trailer dia pun dah terkejut-kejut.. Haih.”

“Seram juga duduk bilik mayat..” Komen mereka lagi

Sekadar info, telefilem Mandi Mayat bergenre seram ini disiarkan secara eksklusif di Astro Citra dan dibintangi dua pelakon utama sebagai teraju iaitu Zul Ariffin dan juga Khatijah Tan. Mandi Mayat bakal disiarkan pada 8 Oktober hari Sabtu jam 10 malam.


[GIVEAWAY] Menang Tiket Ke Tayangan Eksklusif Filem Seram Romantik FEARLESS LOVE

Nah! Ini adalah hadiah MURAI MY kepada pembaca setia portal kami! Anda pengikut setia filem seram dari Thailand? Anda teruja menantikan filem romantik seram FEARLESS LOVE berada di pawagam?

Ya, ini sahaja peluang anda untuk menjadi penonton pertama yang menonton filem FEARLESS LOVE.  Filem ini bakal ditayangkan di pawagam mulai 13 Oktober 2022, namun kami berbesar hati untuk menghadiahkan anda sepasang tiket untuk menyaksikan tayangan eksklusif pada 11 Oktober 2022 di GSC Tropicana Garden Mall pada jam 8.30 malam.

Peraduan ini berlangsung dari 05 hingga 10 Oktober 2022.

Percintaan pasangan YouTuber terkenal dan akan berakhir apabila Patty  memutuskan untuk berpisah dengan teman lelakinya. Perjalanan kisah mereka untuk berpisah dipenuhi dengan pengembaraan, dan kemunculan hantu yang menakutkan. Filem ini dibintangi oleh Worrawech Danuwong, Ungsumalynn Sirapatsakmetha, Kawee Tanjararak dan ramai lagi. Jom saksikan trailer filem ini di bawah.


Wujudkan Impian, Agnes Monica Buka Kafe & Restoran

Popular dengan lagunya Matahariku, Agnez Monica atau lebih dikenali sebagai Agnez Mo berhasil merealisasikan impiannya untuk memiliki kafe dan restoran pada tahun ini.

Memetik laporan Liputan6.com, pelakon dan penyanyi negara seberang itu mengembangkan kerjayanya dengan menjadi pemilik bersama sebuah restoran dan kafe bernama Senovarti. Katanya, ia merupakan satu impian yang menjadi kenyataan pada tahun ini.

“Saya memang mempunyai impian untuk mempunyai sebuah restoran atau kafe yang boleh dinikmati semua orang. Homies, muziknya sedap didengar dan terletak di lokasi strategik di Jakarta. Apabila saya dijemput untuk menyertai saya tidak menolak. Saya segera mengambilnya. a kafe yang menepati jangkaan saya sendiri,” – kata Agnez Mo pada majlis pelancaran Senovarti, baru-baru ini.

Memang tidak dinafikan kawasan Senopati merupakan kawasan hiburan baharu yang berkembang pesat di beberapa bahagian Jakarta Selatan. Pembangunan restoran dan kafe sedang berkembang pesat di kawasan ini.

Dalam pada itu, Agnez mengakui akan sering singgah ke Senovarti walaupun sibuk menyanyi dan bekerja di Amerika Syarikat. Selain itu, dia juga memberi input yang tentang kumpulan yang membuat persembahan di restoran berkenaan.

“Jika saya fokus pada hiburan, kumpulan itu mesti okay, dan semalam saya berada di sini untuk mendengar sendiri soft launching, bagaimana kumpulan itu harus memenuhi expectation ini,” katanya.

Sebagai pemuzik antarabangsa, Agnez secara langsung memilih penghibur yang akan menjadi penghibur tetap di restorannya.

Murai MY mengucapkan tahniah kepada Agnez Mo diatas pembukaan kafe dan Restoran Senovarti. Semoga terus sukses selalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Zul Ariffin Mengaku Salah & Didenda, Azhar Sulaiman Dan Harith Iskander Tampil Bersuara!

Umum mengetahui pelakon terkenal, Zul Ariffin telah mengaku salah atas pertuduhan memuat naik kandungan yang bersifat sumbang di media sosial pada Mac lalu. Ia menimbulkan reaksi dari pelbagai pihak termasuklah rakan selebriti seperti Harith Iskander dan Azhar Sulaiman yang turut memberikan pandangan mereka di media sosial.

Menerusi hantaran di Instagram, pelakon Azhar Sulaiman tampil menitipkan rasa simpati terhadap Zul Ariffin, malah turut berharap agar pelakon lain di luar sana untuk lebih berhati-hati.

“Sebagai rakan artis, Mami terasa sangat simpati dengan Bro Zul..Semoga pelakon-pelakon lain tidak terkena seperti dia dan lebih berhati-hati dalam bersikap ‘sharing is caring’.”-Tulis Azhar

Dalam pada itu, pelakon dan pelawak, Harith Iskander turut mempersoalkan tindakan pihak terlibat yang memberikan final version kepada pelakon jika tidak mahu teaser tersebut dimuatnaik ke media sosial.

“Ok i’m confused. Saya tahu @zul_ariffin muatnaik video. Tapi siapa bertanggungjawab untuk storyboard, skrip, shoot dan edit?.

“Kalau tak nak diuploadkan-kenapa beri final version kepada pelakon.”-soal Harith

Dipetik dari laporan Utusan Malaysia, Zul Ariffin didenda RM30,000 oleh Mahkamah Sesyen semalam selepas mengaku salah memuat naik klip video bersifat sumbang di akaun Instagramnya Mac lalu.


Rizky Billar Dipecat Dari Menjadi Host Dangdut Academy 5

Rizky Billar sebelum ini dikenali sebagai salah seorang penyampai program terkenal Indonesia, Dangdut Academy 5 menerusi saluran Indosiar. Namun terkini, satu video mengenai Rizky Billar dipecat daripada menjadi host di Indonsiar, tular di TikTok.

Merujuk kepada keputusan Suruhanjaya Penyiaran Indonesia mengenai penutupan akses bagi pelaku keganasan rumah tangga, Indosiar mengambil langkah tegas. Indosiar menolak sekeras-kerasnya bagi perbuatan kekerasan dalam rumah tangga yang berlaku dalam sesebuah hubungan keluarga.

“Kami ingin mengajak seluruh rakyat Indonesia untuk berani bersuara dan menolak segala bentuk kekerasan. Sekali lagi saya tegaskan bahawa saya menolak segala bentuk kekerasan dalam rumah tangga,” kata Ruben Onsu pada acara tersebut secara langsung.

Ruben mengajak seluruh rakyat Indonesia untuk bangkit dan berani bersuara dalam menolak semua aspek kekerasan rumah tangga.

“Ya, kita maklumkan kepada penonton supaya mereka sama-sama tahu bahawa kandungan televisyen dan digital sangat berbeza. Televisyen mempunyai institusi yang mengawal semua penyiaran. Mengikut  daripada peraturan ini, keputusan Suruhanjaya Penyiaran Indonesia berhubung penutupan ruang untuk semua pelaku keganasan rumah tangga muncul di radio dan televisyen,” sambung Ramzi.

Dalam sesi tersebut, Ramzi sempat memaklumkan kepada penonton mengenai keputusan yang telah dibuat oleh Suruhanjaya Penyiaran Indonesia tentang penutupan ruang bagi semua pelaku keganasan rumah tangga ini muncul di radio dan televisyen.

Dalam pertandingan Dangdut Academy yang berlangsung malam tadi, Indosiar akhirnya menjawab soalan netizen sama ada Rizky Billar masih menjadi host pertandingan tersebut.

#kamibersamalesti #fyp #foryoupage #lesti_kejora #lestilovers #rizkibillar #baimwong #stopkekerasan #leslar #lesti #lestie

“Indosiar menjawab pertanyaan netizen serta membuat keputusan. Kami dengan ini mengumumkan bahawa mulai malam ini Rizky Billar tidak lagi menjadi pengacara Dangdut Academy 5, stand for Lesti, L for love,” kata Irfan Hakim.

Menurut Irfan, pihak Indosiar mengambil keputusan untuk mengugurkan Rizky Billar sebagai pengacara di Dangdut Academy. Dia juga berkeras untuk terus berada di belakang Lesti dan tetap menyokong tindakan yang diambil olehnya.

Untuk makluman, sehingga kini Rizky Billar langsung mendiamkan diri mengenai masalah yang dihadapinya. Masih lagi tiada penjelasan yang diberikan oleh Rizky Billar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Maya Karin Alami ‘Anxiety Attack’ Di Set Penggambaran, Rakan Selebriti & Peminat Luah Rasa Bimbang

Aktres berbakat besar, Maya Karin berkongsi detik cemas apabila dia mengalami serangan cemas atau anxiety attack ketika berada di set penggambaran, malam tadi.

Perkara itu dikongsi sendiri oleh Maya menerusi hantaran di Instagram yang mengatakan dirinya bernasib baik kerana paramedik turut berada di set penggambaran ketika dia mengalami serangan tersebut.

“Aaand anxiety hit me hard again last night while shooting underwater scenes. Saya terpaksa berehat sebentar pada jam 3 pagi dan mendapatkan oksigen tambahan.

“Nasib baik ada medic on set. Itu yang pelik, bukannya saya tak boleh berenang, ataupun tak biasa dengan air.”-Kongsi Maya

Ruangan komen di hantaran Maya Karin dibanjiri dengan doa rakan selebriti dan peminat yang menitipkan harapan agar pelakon ini cepat sembuh, malah ada yang meluahkan rasa bimbang terhadap keadaan Maya yang terlalu kuat bekerja.

“Please rest secukupnya. Jangan biarkan tubuh badan anda terlalu penat dan tertekan. Boleh jadi punca stroke tu.”

“Your body giving signal that your body system not in good condition.”

“Yes betul! Mind akan jadi freeze bila terlampau penat. Saya merasainya semalam.”

Dalam pada itu, Maya turut memaklumkan bahawa dia akan menyambung penggambaran Filem Telaga Suriram pada malam ini dan kemudian boleh berehat selama tiga hari.


“Buat Pakai PicsArt Ke” – Cover Single Terbaharu ‘Dari Jauh’ Aishah Dikritik Netizen?

Penyanyi popular, Datuk Wan Aishah Wan Ariffin atau lebih dikenali sebagai Aishah dilihat membuat perkongsian bersama peminat di media sosial mengenai dirinya yang bakal melancarkan single terbaharu, Dari Jauh.

“Dari Jauh..Nantikan teasernya malam ini.”-Tulis Aishah

Namun, menerusi ciapan Twitter, seorang netizen meluahkan rasa sedih melihat keadaan cover single terbaharu Aishah yang bakal dirilis tidak lama lagi itu.

“Serius lah ni cover new single “- tulis netizen.

Dalam pada itu, ciapan netizen itu turut mendapat reaksi oleh pengguna Twitter lain yang mempersoalkan syarikat rakaman jika tidak menyediakan cover single yang lebih baik.

“Harap kak Aishah boleh buat sesuatu dengan official single cover. That is not what you deserves.”

“Bukan baru-baru menang saman ke haritu kenapa takde allocation buat cover comel sikit.”

“Ini bukan Datuk Aishah tapi tukshah. Mana perginya Datuk Aishah yang dulu.”

Sehingga kini, Aishah dilihat tidak memberikan sebarang respon atau kenyataan berhubung kritikan netizen terhadap single cover terbaharunya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Datin Shahida Hamil Anak Keenam?

Isteri kepada jutawan kosmetik sensasi, Datuk Seri Aliff Syukri iaitu Datin Seri Nur Shahida mencuri perhatian ramai menerusi hantaran seorang peminat di laman TikTok apabila dia dikatakan sedang hamil.

Dalam video yang dimuatnaik di TikTok, Aliff dan Shahida dilihat menghadiri Bonda Fiesta Vaganza di Rumah Hutan Terapi Alam, Batang Kali baru-baru ini.

Replying to @Lotus baru nampak peyutt Datin Shahida yang comel kan… Berseri-seri Datin #fypシ #aliffsukriterlajaklaris #rumahhutanbondarozita #bondafiestavaganza #jamuratumalaya #shahidadherbs

Walaubagaimanapun, apa yang mencuri perhatian peminat adalah Shahida yang anggun memakai busana berwarna putih dan memperlihatkan dirinya seolah-olah memiliki ‘baby bump’ sekaligus membuatkan peminat mengandaikan dia kini sedang hamil.

Menjengah ke ruangan komen, rata-rata peminat tampil meluahkan rasa teruja, pada masa sama turut mengucapkan tahniah buat mereka sekeluarga.

Sekadar info, Aliff Syukri dan Shahida telah berkahwin pada Ogos 2007. Pasangan ini dikurniakan lima cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi, Raudhah Arshiyah, dan turut mempunyai seorang anak angkat perempuan, Ameena.


“Best Ke Kahwin Muda?” – Ozlyn Kongsi Kelebihan Mendirikan Rumah Tangga Pada Usia Muda

Pelakon yang juga isteri kepada Johan Raja Lawak, Ozlyn Wati berkongsi pengalamannya dirinya mendirikan rumah tangga pada usia muda.

Ozlynn memuat naik hal itu menerusi akaun Instagram miliknya yang dikongsi bersama Johan iaitu @jozlynnhanania.

Menurutnya, kahwin muda boleh menyebabkan berasa hilang nikmat pada zaman muda. Namun, sekiranya sang suami itu seorang yang memahami dan ilmu agamanya hebat, semuanya akan jadi mudah.

“best ke kahwin muda?? Aku akan jawab, hilang la zaman muda nk berhuhaaa dengan rakan sebaya.. TAPI! Haaa ada tapi dia.. kalau pasangan kita jenis memahami dan hebat ilmu agamanya.. insyaAllah segalanya mudah.. maksud aku mudah bukan bererti takde ujian..tidak.. pasti akan ada pasang surutnya.. yang bagusnya bila dpt suami yg berilmu ni.. dia tahu jalankan tanggungjawab dia.. paling hebat bila KESABARAN nya diuji..-”  pandangan Ozlyn tentang kahwin muda

Baginya, perkara yang paling menerujakan apabila anak-anak sudah membesar. Apabila keluar bersama, ada yang menyangka ibu dan anak hanya kelihatan seperti adik beradik.

“Yang paling best.. bila kita belum masuk angka 4.. anak pun dah remaja. so bila berjalan dgn anak kita akan nampak sentiasa remaja ibarat kakak dgn adik- adik,” tulisnya.

Sekadar info, Ozlyn dan Johan mendirikan rumah tangga pada 25 Julai 2009 dan kini dikurniakan 6 orang cahaya mata iaitu  Ariq, Sodiq, Haziq, Cantiq, Moleiq dan Cherdiq.

A post shared by Johan & Ozlynn (@jozlynnhanania)


Angkat Martabat Lagu P Ramlee & Saloma, TVS Lancar Program Getaran Jiwa

Bertemakan ‘Irama Mengimbau Kenangan’, TVS dengan sokongan Kerajaan Sarawak melancarkan program realiti hiburan, Getaran Jiwa dalam sebuah sidang media yang dihadiri Murai MY di ibu negara, semalam.

Diinspirasikan oleh karya Seniman Agung Tan Sri P Ramlee dan Puan Sri Saloma, program 8 episod ini akan menemui penonton di saluran 122 di Astro dan MYTV mulai 21 Oktober 2022 (Jumaat).

Bersiaran setiap Jumaat, jadual mingguan program ini akan dimulai dengan tayangan kapsul ‘Debaran Jiwa’ pada pukul 7.30 malam hingga 8.00 malam, diikuti siaran langsung ‘Getaran Jiwa’ pada 8.45 malam hingga 10.15 malam.

Menampilkan 40 peserta melalui pencarian bakat baru dari seluruh negara, konsep dan format program ini merupakan idea bersama TVS dan Morningstar Entertainment diwakili Adlan Shaharir sebagai Penasihat Kandungan Kreatif.

Bakal bersaing hebat untuk merebut hadiah terkumpul sebanyak RM60,000, persembahan peserta akan
dinilai melalui sistem pemarkahan ‘Jiwa Meter’ yang terbahagi kepada 70% oleh barisan juri profesional
diketuai oleh Dato’ Nash dan 30% oleh juri awam yang mengundi di atas talian.

Hadir daripada TVS semasa sidang media tersebut adalah Ketua Pegawai Eksekutif, Rizal Zulkapli, Pengurus
Saluran, Aizal Ibrahim dan Penerbit Penyelaras, Yume Suryani. Turut bersama meraikan pelancaran program
tersebut adalah Dato’ Nash selaku Ketua Juri, Noraniza Idris, Fauziah Latiff, Liza Hanim, Ayai Ilusi dan Fauzi
Marzuki sebagai barisan juri jemputan dan Rody Kristal selaku Pengarah Muzik Getaran Jiwa.

“Untuk membawakan kelainan dan nafas baharu, susunan muzik karya-karya evergreen Tan Sri P Ramlee
dan Puan Sri Saloma bakal kami olah supaya menjadi lebih kontemporari. Insya-Allah, bakat-bakat baru yang
kami ketengahkan dan persembahan yang bakal kami sajikan akan mencuit hati para penonton,” ujar Adlan
di dalam majlis tersebut.

“Tanpa lari daripada intipati asal lagu kedua-dua legenda tanah air tersebut, para peserta diberikan peluang
menggunakan kreativiti mereka untuk mengangkat martabat lagu yang sedia ada. Dengan barisan peserta
dari seluruh Malaysia daripada latar belakang yang pelbagai, kami juga tidak sabar menunggu kejutan
daripada bakat-bakat ini,” tambah Yume pula.

Turut berucap semasa majlis tersebut, Rizal mendedahkan bahawa Getaran Jiwa merupakan rancangan
hiburan ketiga terbitan TVS untuk tahun 2022 selepas program TVS Live dan Pemerindang Borneo.

“Proses untuk membawakan Getaran Jiwa ke kaca TV lebih 9 juta penonton TVS bukanlah hal yang mudah.
Namun, dengan sokongan kerajaan negeri Sarawak, kegigihan tenaga kerja TVS dan creative team di
Morningstar membolehkan kami menyiarkan program ini LIVE dari Sarawak kepada penonton di seluruh
Malaysia tidak lama lagi,” ujarnya lanjut.

Mengakhiri ucapannya, Rizal mengajak jemputan di majlis tersebut dan orang ramai untuk bersama-sama
menyokong dan menonton program realiti Getaran Jiwa.

Dimeriahkan oleh Jiggy Masin dan Sissy Iman selaku hos sidang media dan juga pengacara Getaran Jiwa,
sidang media tersebut turut memperkenalkan barisan peserta program dan hos kapsul ‘Debaran Jiwa’, Fattah
Bolhanuddin dan Siti Zawawi.

A post shared by Sissy Imann (@sissyimann)

Jangan lupa saksikan Getaran Jiwa yang bakal mewarnai kaca TV anda pada pukul 8.45 malam, setiap
Jumaat bermula 21 Oktober 2022. Hanya di TVS, saluran 122 di Astro dan MYTV. Ikuti laman media sosial
Getaran Jiwa (https://linktr.ee/getaranjiwa ) untuk maklumat lanjut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kurangkan Makan Cili, Nanti…”-Zul Ariffin Sindir Siapa?

Nama pelakon, Zul Ariffin masih lagi menjadi bualan ramai selepas mengaku salah atas pertuduhan memuatnaik kandungan yang bersifat sumbang di media sosialnya sehingga didenda sebanyak RM30,000 di Mahkamah Sesyen baru-baru ini.

Walaubagaimanapun ciapan Zul Ariffin di Twitter mencuri perhatian netizen yang dilihat seolah-olah ‘menyindir’ pihak tertentu terhadap insiden yang berlaku.

“Salam..Have a good day everyone, eat well, kurangkan makan cili, nanti menggelupur. Drink more water ok. Good for your health.”-Ciapan Zul

Di ruangan komen, rata-rata netizen memberikan pelbagai reaksi mereka terhadap pesanan Zul Ariffin yang sangat ‘makan dalam’, malah ada yang turut memberikan kata-kata semangat buat pelakon filem Sangkar ini untuk terus kuat.

“Deep sangat advice ni. Stay strong boss! And take care of your health too.”

“Ehmm why yang lain tak kena persalahkan. Should be director pun masuk sekali. Dan produser. Ni pelakon pulak yang kena.”

“Siapa makan cili dia rasa pedas dan menggelupur..Wahahaa.”

Dipetik dari laporan Utusan Nasional, Zul Ariffin didakwa memuatnaik teaser klip ‘babak panas” di media sosialnya untuk siri yang akan ditayangkan di televisyen bertajuk “Perempuan Itu” pada 18 Mac.


“Akhirnya Kak Nab Jumpa Geng” – Nabila Razali & Keisya Levronka Duet Bersama

Mungkin ramai sudah mengetahui dua penyanyi berbakat, Nabila Razali dan Keisya Levronka disatukan dalam versi duet lagu Tak Ingin Usai yang akan dilancarkan esok.

Perkara itu telah dikongsi oleh Nabila dan Keisya di platform media sosial milik masing-masing. Ia semestinya membuatkan ramai peminat dari Malaysia dan tentunya Indonesia berasa teruja menantikan hasil sentuhan terbaru itu.

Murai MY juga meninjau reaksi orang ramai di aplikasi TikTok menerusi akaun @afiqaziz88 yang turut seakan teruja menunggu versi duet lagu nyanyian asal Keisya Levronka itu.

Selain komen-komen netizen yang menyokong, tidak kurang juga ada warganet yang ‘bergurau manja’ tentang nyanyian dua penyanyi yang masing-masing pernah dikritik kualiti vokal mereka sebelum ini.

“Buku bertemu ruas, boleh sumbang sama-sama atas pentas.

“Tak sabar nak tengok diorang nyanyi live sama-sama,” antara yang ditulis netizen.

duet nabila & keisya 7/10/2022 #takinginusai #nabilarazali #keisyalevronka #fyp #foryou 7/10/2022

♬ original sound – afiqaziz88 – afiqaziz88

Terdahulu, lagu Tak Ingin Usai mendapat sambutan luar biasa dan tular di Indonesia, tak kurang juga di negara kita.

Apapun, Murai MY percaya bahawa setiap penyanyi mempunyai aura dan kelebihan masing-masing. Semoga Nabila Razali dan Keisya Levronka terus sukses!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bakal Akhiri Zaman Bujang”- Naim Daniel Dah Umum, Tapi Bila?

Selasa lalu, Penyanyi Naim Daniel telah dijemput sebagai salah seorang artis jemputan di program terkenal MeleTOP. Ketika bersiaran, Naim telah mengumumkan sesuatu yang disifatkan sangat indah dalam hidupnya.

Pengacara rancangan Meletop, Elly Mazlein akui sukar untuk mengetahui perkembangan Naim sekarang. Dia juga sempat bertanya tentang pasangan hidup Naim.

“sekarang ni kita susah betul dengar cerita Naim kan? Menyanyi asyik lagu cinta je. Sudah dilengkapi cinta ke belum?”- Sakat Elly Mazlein kepada penyanyi lagu Sumpah itu.

Tidak berdiam diri, Naim mengakui bahawa dia akan menamatkan zaman bujangnya. Pun begitu, juara Anugerah Juara Lagu ke-34 (AJL34) itu masih merahsiakan bila dia akan melangsungkan hari bahagianya dan siapa gerangan yang bakal dijadikan isteri.

“Naim sebenarnya akan menamatkan zaman bujang. Bila? Tak tahu lagi,” ujarnya.

Terdahulu, Naim pernah dikenen-kenenkan dengan penyanyi Iman Troye oleh netizen kerana hubungan mereka berdua dianggap rapat hingga seolah-olah menjalin cinta.


Konsert Westlife Bakal Kembali Ke Malaysia! Harga Tiket Bermula RM294

Berita baik buat mereka yang meminati kumpulan pop yang terkenal pada penghujung 1990-an, kumpulan Westlife akan datang ke Malaysia!.

Kumpulan Westlife yang dianggotai Shane Filan, Nicky Byrne, Kian Egan, dan Mark Feehily menjadi kegilaan ramai dengan lagu-lagu sensasi mereka seperti I Lay My Love On You, If I Let You Go, Soledad, dan banyak lagi!

Mengambil halaman Instagram penganjur rasmi, Trumpet International mengumumkan kumpulan Westlife akan kembali melakukan konsert di Malaysia selepas konsert terakhir mereka di sini pada tahun 2019 dahulu.

“Trumpet International mempersembahkan kepada anda…’Westlife The Wild Dreams Tour In Malaysia’! Westlife akan kembali ke Malaysia selepas konsert terakhir mereka pada 2019!.”-Tulis penganjur

Yang pastinya banyak lagu ‘hits’ akan dipersembahkan di Axiata Arena, Kuala Lumpur pada 23 dan 24 Februari 2023! Tiket bermula pada RM294, RM394, RM494, RM594, RM794, dan RM884 tidak termasuk yuran tiket.

Difahamkan, anda juga boleh membeli tiket secara offline di Main Atrium, LaLaport BBCC pada 10 Oktober 2022 (Isnin) ini bermula jam 11.00 pagi.

Kemudian, jualan tiket secara atas talian pula bermula pada 11 Oktober 2022 (Selasa). Anda boleh mendapatkan tiket anda di sini.


“Macam Bilal Jugak..” – Elly Mazlein Disindir Tutup Wajah Anak?

Umum mengetahui selebriti terkenal, Elly Mazlein kini telah bergelar ibu kepada sepasang cahaya mata setelah selamat melahirkan cahaya mata lelaki di sebuah pusat perubatan di Selangor pada Oktober 2021.

Menerusi video yang dimuatnaik di Instagram, Elly telah mencuri perhatian peminat melihat anak lelakinya, Haider Mateen.

“Alahhh alahhh anak boboy mama nihh 🥰🥰🥰.”-Tulis Elly Mazlein

A post shared by 💋SaraAzlan💋 (@iamellymazlein)

Di ruangan komen, rata-rata netizen meluahkan rasa teruja melihat telatah Haider di media sosial. Namun, terdapat segelintir netizen yang seolah-olah ‘menyindir’ hos program realiti Gegar Vaganza itu dengan menyamakan tindakan menutup wajah anaknya seperti selebriti terkenal, Noor Neelofa terhadap anak lelakinya Muhammad Bilal.

“Kawan Bilal ni. Moga membesar dengan sihat ya.”

“Semoga terus membesar dengan sihat ya Baby Haider.”

Sekadar info, Elly Mazlein berkahwin dengan Mohamad Azlan Che Nuh pada 18 Januari 2020 di Pusat Dagangan Dunia Putra (PWTC) Kuala Lumpur.

Elly juga sebelum ini pernah berkahwin dengan pengarah drama, Azmi Hatta pada 9 November 2014 sebelum berpisah pada 15 Oktober 2015, dan dikurniakan seorang anak perempuan, Putri Sara Sefhia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tular Dakwaan Sedang Hamil, Ini Penjelasan Sharifah Sakinah!

Pelakon, Sharifah Sakinah tampil bersuara selepas tular dakwaan segelintir pihak mengatakan dirinya kini sedang hamil.

Menurut Sakinah menerusi perkongsian di Instagram, dia menjelaskan bahawa dirinya tidak hamil dan terlalu banyak makan ketika sedang bercuti di Dubai hingga menyebabkan perutnya kelihatan sedikit berisi.

“Tidak, saya tidak hamil. Saya hanya terlalu banyak makan di Dubai.”-Jelas Sakinah

Dalam pada itu, rata-rata peminat turut meluahkan rasa teruja melihat gaya Sakinah yang kelihatan ‘rock’ dengan imej botak.

Terdahulu, Sakinah mengumumkan bahawa dia dan seorang jejaka bernama Michael Hansen telah sah menjadi suami isteri, Jelas Sakinah, dia tidak memaklumkan mengenai perkahwinannya itu lebih awal atas faktor peribadi.

Sakinah sebelum ini pernah berkahwin dengan juruterbang , Aliff Adha pada 2015 sebelum membuat keputusan untuk berpisah pada Mei 2020. Mereka juga dikurniakan seorang anak perempuan, Anais Adha.


Fazura Sambut Hari Lahir Fatima Bertemakan Ala Safari, Netizen Titip Doa & Ucapan

Selebriti dan usahawan popular, Nur Fazura bersama suami tercinta Fattah Amin baru-baru ini mengadakan sebuah majlis yang cukup meriah buat puteri kesayangan mereka, Nur Fatima Aisya.

Melihat salah satu perkongsian Fazura di Instagramnya, selebriti versatil ini mengadakan majlis hari lahir yang meriah bertemakan ala Safari setelah bertanya pendapat anak perempuannya itu.

“Bila saya tanya apa yang dia mahu untuk hari lahirnya.. Dia secara khususnya berkata “saya nak girafah, harimau, zebra..”. Jadi kita tahu ia macam parti-tema-safari.” Tulisnya

Isteri kepada aktor Fattah Amin ini juga memuatnaik beberapa gambar Fatima ketika di majlis berkenaan beserta coretan ringkas.

“Hari lahir kedua Fatimah. 💖✨ #masyaallahtabarakallah 💕” Coretnya

Melihat hantaran milik selebriti jelita ini, rakan artis dan warganet mula membanjiri ruangan komen dengan menitipkan doa serta ucapan buat Fatima yang comel dan disayangi ramai itu.

“Cutest lil birthday girl! 😍💖” Komen Zahirah Macwilson

“Selamat hari lahir Fatima. Semoga menjadi anak yang solehah kepada ibubapa dan sentiasa berada dibawah lindungan Nya. Amin.”

“Selamat hari lahir Fatima. MasyaAllah keluarga bahagia.”

“Selamat hari lahir Fatima. Semoga jadi anak yang solehah, membesar dengan sihat.” Komen mereka

Sekadar info, Nur Fazura dan Fattah Amin mendirikan rumahtangga pada 27 November 2017. Pasangan ini dikurniakan seorang cahaya mata perempuan yang diberi nama Nur Fatima Aisya yang lahir pada 2 Oktober 2020.

Pejam celik, Fatima dah berusia dua tahun ya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Britney Spears Bongkar Rahsia Selama 13 Tahun Terpaksa Jumpa Doktor?

Bintang pop terkenal antarabangsa, Britney Spears sering mendapat perhatian ramai kerana memuatnaik gambar-gambar tidak berpakaian penuh sehingga mencetuskan rasa kurang senang pengguna media sosial yang mengikuti selebriti tersebut di Instagram.

Namun perkongsian Britney yang baru ini tidak seperti hantarannya yang lain, di mana kali ini pelatun lagu popular ‘Toxic’ dan ‘Baby One More Time’ itu berkongsi kisah tentang penderitaan yang dialaminya sepanjang dikongkong bapanya.

“Selama 13 tahun, saya terpaksa berjumpa doktor setiap minggu untuk mengimbas kembali masa lalu saya yang mana membuatkan keadaan saya jadi lebih teruk.” Tulisnya

Britney juga mendedahkan sepanjang hidupnya dikawal bapa, Jamie Spears, dia perlu beri bekerjasama jika tidak mahu diletakkan di suatu tempat.

“Saya tahu bapa saya akan letakkan saya di suatu tempat jika saya tidak beri kerjasama. Walaupun di Amerika, tanah air yang bebas!!! Bertahun berlalu dan dia masih letak saya di wad psikiatri!!!!” Tulisnya lagi

Bintang pop ini juga meluahkan rasa marah kerana menganggap tiada siapa yang bersuara dan mempertahankan dirinya pada waktu itu.

“Dan tak ada seorang pun yang berdiri pertahankan saya!!! Dan pada semua doktor yang mengganggu mental saya. Saya doakan anda semua di bakar di neraka!!!” Coretnya

Hantaran yang dikongsikan Britney mendapat respon positif para peminatnya. Ruangan komen entri tersebut dibanjiri dengan ucapan dan kata-kata semangat buat selebriti terkenal itu.

“Anda seorang yang kuat, sayang anda Britney” komen mereka

“Saya harap masa dapat beri anda ketenangan. Saya berasa sedih untuk anda.”

“Ucapan yang bagus Britney!” komen mereka lagi

Sekadar info, sebelum ini Murai MY melaporkan bahawa bapa kepada Britney Spears iaitu Jamie Spears telah digantung tugas sebagai konservator yang mengawal hartanah dan kewangan milik selebriti ini selama 13 tahun.

Britney yang gembira dengan keputusan mahkamah tidak dapat menahan emosinya terus menangis kerana kebebasan yang diimpikan selama ini berjaya dimiliki.


Jarang Diterpa Gosip Besar, Sissy Imann Ada Cara Tersendiri?

Jarang dterkait dengan gosip-gosip besar, mungkin itu boleh disifatkan terhadap pelayaran kerjaya penyanyi Sissy Imann sepanjang berkecimpung dalam industri hiburan Malaysia.

Bercakap hal tersebut, Sissy akui menjalani kehidupan hariannya seperti biasa dan tidaklah terlalu mengawal untuk berkawan dengan sesiapa. Namun bintang Big Stage musim pertama itu mengatakan, dia dikelilingi oleh insan-insan yang positif.

“Sebenarnya saya lalui hari saya seperti biasa sahaja, ada juga saya lepak bersama kawan-kawan di luar sana. Alhamdulillah mereka yang rapat di sekeliling saya semuanya positif belaka, saya sendiri serasi dan keluarga pun kenal mereka.

“Saya bukanlah terlalu menjaga nak kawan dengan sesiapa, kawan-kawan saya terdiri daripada yang turut berkecimpung dalam industri dan ada juga di luar industri hiburan,” katanya ketika ditemui Murai MY baru-baru ini.

Pun begitu, Sissy yang juga aktif dalam pengacaraan akui pernah mendengar pihak tertentu bercakap kurang baik tentang dirinya, namun dia memilih untuk mengetepikan perkara negatif dan hanya bersangka baik.

“Pernah juga tapi orang itu bukanlah yang rapat dengan saya. Sampai ke teliga saya tapi saya lebih selesa untuk tidak memikirkan hal-hal begitu, mungkin individu tersebut mempunyai maksud lain, tapi yang sampai ke telinga kita jadi lain, eloklah jika kita positif sahaja.

“Di media sosial pun ada, saya terima mesej-mesej yang kadang-kadang mengkritik saya mahupun ayah saya, tapi saya tak ambil pusing pun,” katanya lagi.

Dalam perkembangan lain, Sissy akan muncul mengacarakan program nyanyian terbitan TVS, Getaran Jiwa bersama Jiggy Masin mulai 21 Oktober ini.

Menampilkan 40 peserta, program tersebut akan bersiaran secara langsung pada setiap Jumaat, 8.45 malam di saluran 122 Astro dan MYTV.

A post shared by Sissy Imann (@sissyimann)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Becca Hamil Anak Ke 6, Ada Cabaran Di Sebalik Kehamilannya

Pelakon Datin Rebecca Nur Al-Islam Binti Ahmad atau Becca berkongsi khabar baik buatnya dan keluarga di Instagram @rebeccanuralislamahmad.

Perkongsian tersebut mengenai dia bakal menerima kehadiran malaikat kecil dalam keluarganya.

Rebecca memuat naik beberapa keping gambar yang terlihat anggun dengan busana yang digayakan. Pose Becca sambil memegang “baby bump” menjadi perhatian dan katanya dia sedang hamil anak ke-6.

“Assalammualaikum From MummyBecca & Baby BamBam 🤰😇

Doa Yang Baik Baik,Cakap Yang Baik Baik,” – tulisnya di posting.

Dalam pada berita gembira, hadirnya berita kurang menyenangkan diterima oleh Rebecca tentang kehamilannya kali ini.

Memetik laporan Harian Metro, Rebecca berkongsi mengenai tentang cabaran yang dialami ketika hamil anak keenam dengan usia kandungan hampir memasuki dua bulan.

Menurutnya, kesemua lima anak sebelum ini dilahirkan melalui proses pembedahan caesarean, bukan secara normal.

“Esok baru dapat tahu sama ada saya boleh simpan kandungan ini atau terpaksa ‘lepaskan’.

“Alhamdulillah, usia kandungan baru nak masuk dua bulan. Alahan dah ada iaitu memilih makanan dan ‘morning sickness’. Tapi itu lah kena tunggu esok yang mana saya perlu berjumpa doktor dulu.

“Ini kerana, kehamilan kali ini doktor agak risau sebab kena putuskan dan berhati-hati. Sebab semua anak anak sebelum ini dilahirkan menerusi kaedah caesarean. Jadi, doktor takut sangat bila saya simpan kandungan ini dan kalau saya tak kuat sampai hujung sembilan bulan, ia membahayakan nyawa saya. Bayi dalam kandungan insya-Allah okay,” katanya seperti yang dipetik.

Rebecca juga menambah, situasi yang dialami itu membuatkan dirinya sedang dilema.

“Keadaan saya boleh menjadi sebaliknya kalau saya tak kuat. Saya pun dalam dilema juga. Itu yang sedih. Apa pun keduanya iaitu saya dan bayi doktor jamin dengan selamat. Doakan yang baik-baik buat saya. Tapi saya gembira sebab Allah bagi lagi rezeki,” katanya.

Dalam pada itu Rebecca turut mengatakan dia tidak merancang soal memiliki anak meskipun sudah dinasihati doktor untuk mengikat peranakan sebelum ini. Katanya, kehamilan kali ini tentunya satu rezeki daripada Allah SWT yang membuatkan dia sangat gembira.

“Hari tu masa bersalin anak kelima, doktor dah suruh ikat, tapi saya tak ikat. Untuk kehamilan kali ini, saya tak merancang pun, dah Allah nak bagi rezeki ini. Tapi saya sangat gembira.

“Pun begitu tetap ada risiko yang tinggi. Apa pun esok baru dapat tahu keputusan selepas doktor buat imbasan dan periksa semuanya,” katanya.

Terdahulu, Rebecca mendirikan rumah tangga dengan Datuk Norazam Sulaiman. Hasil perkongsian hidup mereka memiliki enam cahaya mata termasuk seorang anak angkat iaitu Nor Adam Daniel, Nor Anggun Raverra, Nor Anggerik Renesmee, Nor Alif Al-Raffael, Nor Ahmet Al-Reaggan, dan Nor Aurora Riana.

Murai MY mendoakan Becca dan keluarga terus kuat dan tabah dalam mengharungi apa jua yang bakal dihadapi akan datang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nak Berjaya Tak Semestinya Kaya..” – Alha Alfa Kongsi Rahsia Kejayaan?

Usahawan kosmetik dan jurusolek profesional Datuk Alha Alfa merupakan figura yang cukup dikenali, apatah lagi kemahirannya dalam menyolek selebriti, sosialit mahupun pempengaruh sering membuatkan ramai terpukau melihat hasil tangannya.

Menjengah ke Instagram Alha, usahawan kosmetik ini memuatnaik coretan ringkas yang mana beliau berkongsi serba sedikit tip untuk berjaya sambil menitipkan doa buat pengikut setianya.

“Orang yang pandai tak semestinya berjaya. Nak berjaya tak semestinya kaya. Apa yang penting, tenang-tenang saja okay😘😘. Doa. Usaha. InsyaALLAH ❤. Saya doakan anda semua kaya raya 😘😘.” Tulisnya

Melihat hantaran pemilik empayar syarikat Alha Alfa Rich Legacy ini, ramai pengguna media sosial yang mengikuti usahawan kosmetik ini membanjiri ruangan komen dengan pelbagai reaksi dan ucapan.

“Amin.. Saya doakan semoga Datuk murah rezeki.”

“Amin moga diangkat doa dan dimakbulkan ALLAH S.W.T.”

“Apa-apa pun Aha belajarlah apa-apa ilmu, itulah yang buat kita berjaya.”

Sekadar info, antara kejayaan yang pernah diterima oleh jurusolek terkenal ini antaranya adalah menerima anugerah E-Bayaran Majikan Elektronik Terbaik dari Kumpulan Wang Simpanan Pekerja (KWSP).

Usahawan kosmetik ini juga berjaya bekerjasama dengan Universiti Mahsa dan menandatangani Memorandum Persefahaman (MoU), di mana kerjasama ini melibatkan pertukaran idea, kepakaran bagi memperkenalkan Diploma Kecantikan dan mengangkat kerjaya persolekan.


Risaukan Kesihatan Mental Lesti, Hetty Koes Endang Sarankan Buat Umrah

Keadaan Lesti Kejora perlahan-lahan mula pulih sejak isu keganasan rumah tangga yang menular kepada masyarakat umum. Selepas menjalani rawatan di hospital, penyanyi popular itu kini semakin baik di rumah ibu bapanya.

Menerusi video YouTube, juri tetap program Gegar Vaganza, Hetty Koes Endang menjadi tetamu di sebuah rancangan Indonesia, Pagi Pagi Ambyar.

Dalam rancangan  tersebut, Lesti mengatakan dia kini menjalani fisioterapi setelah diajukan soalan oleh Hetty.

“Mentalitinya semakin merosot, bukan, dek?” tanya Hetty Koes Endang kepada Lesti melalui pesanan ringkas.

“Doakan saja, Dedek sedang fisioterapi. Itu sahaja,” jawab Lesti.

Sebagai salah seorang mentor dan orang yang rapat dengan Lesti, Hetty turut berasa sedih dengan apa yang berlaku terhadap dirinya. Dia berharap agar orang ramai dapat memberi ruang kepada Lesti untuk bertenang dan pulih daripada keadaannya sekarang.

Hetty mengenali Lesti sejak pertama kali gadis itu menjejakkan kaki ke acara pencarian bakat lagi. Disebabkan itu dia cuba memberi kasih sayang dengan mengambil berat tentangnya  terutama dalam keadaan sukar seperti sekarang.

Hetty turut menasihati Lesti supaya mengerjakan umrah agar fikiran dan perasaannya menjadi lebih tenang. Menurutnya, sebaik-baik pendengar ialah apabila dia bercakap dengan Pencipta.

“Kalau Dedek tengok ni, pergi umrah bertenang dan menjerit di sana. Bukan kepada manusia, hanya kepada Allah,” cadang Hetty Koes Endang.

Untuk makluman, mengenai kes keganasan rumah tangga yang didakwa Lesti Kejora kepada Rizky Billar, polis kini sedang menyiasat laporan tersebut dan telah melakukan siasatan di tempat kejadian pada Isnin lalu. Polis bercadang untuk menelefon dan memeriksa semula Billar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ada Yang Tegur Baju Kebaya Ketat, Rozita Ibrahim Tunjuk Mesej Pandangan Ustaz!

Pengasas jamu Sendayu Tinggi, Ratu Malaya dan Rumah Hutan, Rozita Ibrahim atau lebih mesra disapa Bonda Rozita memuatnaik satu perkongsian di Instagramnya bagi menjawab teguran warganet tentang isu menggayakan pakaian ketat.

Gara-gara memuatnaik gambar mengenakan baju kebaya berwana maroon di media sosialnya baru-baru ini, Rozita menerima teguran dari warganet tentang baju yang dipakainya itu kelihatan ketat pada pandangan mata segelintir individu.

Tidak mahu isu tersebut menjadi panjang, Rozita memuatnaik hantaran yang baru dan memaparkan tangkap layar mesej perbualannya bersama ustaz Md Isa.

Meski telah mendapat jawapan balas tentang baju yang dipakainya, Rozita mengajukan pertanyaan buat kali kedua bagi mendapatkan kepastian.

“Baju bagaimana ustaz, ketat (fit) ke tidak. Ada orang komen ketat..?? Pada saya ia sangat longgar sebab saya sangat kurus – baju dekat pinggang saya 4 ke 6 inci longgar. Adakah tak cukup longgar..??” Mesejnya

“Kalau puan hajjah rasa longgar, okaylah tu.” Balas ustaz

Melihat pula pada coretan yang ditulis Rozita pada muatnaik tersebut, usahawan kosmetik ini dengan tegas mengatakan bahawa pakaian yang dipakainya itu tidak ketat sebaliknya sangat longgar.

“Saya dah tanya ustaz. Saya tak mampu nak jawab semua soalan atau memuaskan hati semua orang..!! Ni bukan kebaya ketat.” Coretnya tegas

Dalam entri terakhir penulisannya, usahawan kosmetik ini berharap dengan penjelasan dan maklum balas dari guru agama ini dapat menjawab pertanyaan segelintir individu yang mendakwa pakaian yang dipakainya ketat. Apa pandangan anda?


Konsert Justin Bieber Masih Ditunda, Peminat Boleh Tebus Tiket

Sebelum ini, penyanyi Justin Bieber memaklumkan tentang penangguhan konsertnya atas faktor masalah kesihatan. Konsert Justin Bieber Justice World Tour yang sepatutnya berlangsung pada 22 October 2022 di Kuala lumpur ditangguhkan sehingga diberitahu.

Berikutan pengumuman rasmi oleh penganjur konsert, AEG Presents dan PR Worldwide, mereka sangat kesal dan  mengesahkan bahawa tarikh Justin Bieber’s Justice World Tour di Kuala Lumpur telah ditangguhkan. Mengikut kenyataan itu, tarikh penangguhan akan dimaklumkan sejurus saja tarikh itu dikemaskini.

“Tarikh baharu untuk JELAJAH DUNIA KEADILAN LANGSUNG DI KUALA LUMPUR yang dijadualkan pada 22 Oktober 2022 di Stadium Nasional Bukit Jalil akan diumumkan oleh AEG Presents & PR Di seluruh dunia sebaik sahaja kemas kini tersedia.” tulisnya

Dalam pada itu, pihak pengurusan telah memberi tempoh selama dua minggu untuk para pemegang tiket membuat pilihan sama ada mengekalkan atau meminta pulangan bayaran (refund) tiket yang telah dibeli. Menurut kenyataan itu, tiket itu masih sah sehingga tarikh baru untuk konsert ini.

“Dalam tempoh 14, hari bermula 7 Oktober hingga dan termasuk 20 Oktober akan dibuka untuk pemegang tiket mengemukakan keputusan anda sama ada untuk mengekalkan atau membayar balik tiket anda melalui Borang Permintaan yang akan dihantar ke e-mel berdaftar anda yang digunakan pada masa pembelian. Tiket sedia ada anda masih sah untuk tarikh baharu”

Untuk pemegang tiket untuk yang ingin menebus kembali, pihak golivesia telah memberitahu secara terperinci pada kenyataan yang telah mereka keluarkan dan juga di posting mereka di Instagram.

Untuk bayaran balik, bayaran balik hendaklah dibuat kepada kad asal yang digunakan pada masa pembelian dan mengikut terma dan syarat pembelian. Bayaran balik boleh mengambil masa sehingga 30 hari bergantung pada bank pemprosesan. GoLive Asia akan menghubungi anda terus dengan arahan lanjut sekiranya ia tidak dapat membayar balik pembelian anda kepada kad asal anda. Jika anda belum menerima bayaran balik anda selewat-lewatnya pada 21 November 2022, sila e-mel bayaran balik _exchange@mindful-

Untuk maklumat lanjut, boleh terus berurusan dengan pihak golivesia di email @mindful-tech.com

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas 16 Tahun, Filem Remp-it 2 Kembali Cetus Fenomena

Filem Remp-it pernah mencetuskan fenomena tersendiri pada tahun 2006. Kini, setelah 16 tahun ia kembali dengan nafas dan aksi terbaru melalui Remp-it 2. Dunia permotoran sendiri telah melalui satu perubahan yang agak ketara sepanjang tempoh tersebut seiring berlakunya perubahan dalam dunia penerbitan filem dan selera penonton. Menyedari perkara itu, FKX Film tampil dengan filem sulungnya yang mengetengahkan aksi dan jalan cerita yang lebih matang dalam Remp-it 2. Filem yang menjalani penggambaran pada hujung 2019 ini terpaksa menunggu lebih lama untuk menemui penonton disebabkan pendamik Covid-19 yang melanda dunia.

Remp-it 2 merupakan sambungan dari Remp-it (2006) namun, dengan kecanggihan teknologi penggambaran sekarang, semua aksi perlumbaan berlaku di siang hari. Penonton dapat menyaksikan aksi perlumbaan tersebut dengan lebih jelas. Remp-it 2 juga mengetengahkan pelbagai jenis motosikal dari pelbagai kategori termasuk motosikal biasa seperti Y15, RS, RXZ, 12Z, motorcross, cub prix sehinggalah ke superbike. Elemen motosikal digerakkan oleh elemen-elemen persahabatan dan kekeluargaan membuatkan Remp-it 2 sesuai ditonton oleh semua lapisan masyarakat.

FKX Film menujukan filem ini kepada lagenda-lagenda sukan permotoran Malaysia yang telah banyak mengharumkan nama negara di persada antarabangsa. Perjuangan mereka tanpa mengenal erti jemu dan sehingga sampai mempertaruhkan keselamatan dan nyawa mereka sendiri. Seperti pejuang tanahair yang lain, mereka juga perlu diraikan dan kisah hidup mereka juga perlu difilemkan. Remp-it 2 merupakan salah satu usaha dari Penerbit dalam jangka masa panjang boleh melahirkan pelumba-pelumba yang mampu mengharumkan lagi nama negara di dalam arena permotoran.

A post shared by Farid Kamil (@faridkamilz)

Filem Remp-it 2 ini diterbit dan diarahkan oleh Farid Kamil selain bertindak sebagai pelakon utama disamping barisan pelakon seperti Cat Farish, Julia Hana, Izzue Islam, Niezam Zaidi, Farez Ridzwan, Shiha Zikir, Chiwan Chilok, Mamak Puteh, Rudy GTB, Gabit Saleh, Shahkimin serta penampilan sulung Muhammad Kamil a.k.a Che Mad yang telah memberi mutu lakonan yang meyakinkan pada usia 7 tahun.

Penggambaran yang dilakukan selama 55 hari di lokasi-lokasi yang dipilih sesuai dengan jalan cerita termasuk Ulu Choh Johor, Melaka, Gong Badak Terengganu, Sungai Lembing Pahang, serta sekitar Lembah Klang termasuk Litar Antarabangsa Sepang.

Kepada semua peminat dunia permotoran, nantikan Remp-it 2 di pawagam 24 Nov 2022 ini.


Tahniah! Animasi Mechamato Dari Malaysia Menjadi Buah Mulut Penonton Jepun

Siri animasi Mechamato yang ditayangkan di Netflix sejak 1 Oktober lalu meraih perhatian bukan sahaja penonton tempatan, malah turut ditonton ramai dari Jepun.

Di laman media sosial antarabangsa ‘Twitter’, para peminat negara matahari terbit itu tidak berputus memuat naik komen-komen yang rata-ratanya memuji dan memberikan reaksi serta pandangan positif dengan menggunakan tanda palang #メカアマト

Menurut Ketua Penjenamaan dan Pemasaran Monsta, Faiz Zainal Aabidin dia menyatakan siri animasi ini yang bercirikan elemen-elemen nusantara dan global telah berjaya menambat hati penonton dari dalam dan luar negara.

Tambahnya, sebelum ini kita semua disajikan  dengan animasi-animasi dari negara Jepun yang dialihkan ke Bahasa Melayu, kini tiba pula giliran animasi dari Malaysia yang dialih ke bahasa luar.

Menerusi animasi tempatan seperti Mechamato ini, sudah pasti ianya dapat mempromosikan kepelbagaian budaya, makanan lokal serta tradisi-tradisi Malaysia ke serata dunia.

Siri penuh Mechamato musim 1 kini boleh di tonton di Netflix dalam 6 jenis bahasa berbeza seperti bahasa Malaysia, Inggeris, Jepun, Korea, Mandarin dan Thai. Turut tersedia adalah 7 jenis sarikata berbeza seperti Tagalog dan bahasa Indonesia.

Siri ini turut ditayangkan di stesen televisyen tempatan TV9 Malaysia, bermula 3 Oktober 2022 pada setiap hari Isnin dan Selasa jam 6 petang!


Mazryn Maysa Tampil Dengan Single Pertamanya “LUKA CINTA”

Mazryn Maysa Binti Masri atau lebih dikenali sebagai, Mazryn Maysa merupakan bakat baru dalam industri muzik di Malaysia. Setelah bernaung dibawah Whiteroom Music sebagai trainee, akhirnya dia muncul dengan single yang merupakan lagu sulungnya yang bertajuk “Luka Cinta”.

Mazryn mula menunjukkan minat dalam bidang nyanyian seawal umur 6 tahun dan sering menonton rancangan nyanyian di televisyen seperti Tom Tom Bak dan Akademi Fantasia.

Pada usia 10 tahun, Mazryn telah mula memasuki pertandingan nyanyian peringkat sekolah rendah di beberapa daerah Melaka.

Pada pertandingan pertama, Mazryn telah membawa lagu Gemilang nyanyian Jaclyn Victor dan ini memberi semangat kepadanya untuk menyertai lebih banyak pertandingan pada peringkat sekolah rendah dan menengah.

Pada tahun 2019, Mazryn mula aktif memuat naik video nyanyiannya di pelantar media sosial dan mendapat sambutan yang sangat baik sehingga mendapat perhatian dari komposer terkenal.

Akhirnya, pada tahun 2021, tuah telah menyebelahi Mazryn. Komposer terkenal Malaysia, Sirkhan Danial telah menemui video nyanyian Mazryn di Youtube dan meminta untuk datang ke ujibakat tertutup.

Setelah melepasi ujibakat, Mazryn telah berjaya memikat hati Sirkhan Danial lalu ditawarkan kontrak untuk bernaung dibawah syarikat rakaman Whiteroom Music miliknya.

Sirkhan Danial merupakan Komposer yang telah mengangkat bakat “BBNU” dengan lagu lagu seperti; Dimatamu, Tergantung Sepi, Menahan Rindu, Segalanya dan beberapa lagu lain.

Sebagai seorang pendatang baru di dalam industri muzik Malaysia, Mazryn Maysa telah tampil dengan debut pertamanya yang bertajuk “Luka Cinta”. Lagu ini merupakan salam perkenalannya sebagai seorang penyanyi baru tanah air di Malaysia.

“Luka Cinta” merupakan karya ciptaan Sirkhan Danial dan Sang Hitam. Lagu ini bergenre Balada – Malaysia yang sesuai dengan tona suara dan gaya nyanyian Mazryn Maysa. Single ini merupakan terbitan dan edaran Whiteroom Music.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Keluarga Malaysia, Pemangkin Kemakmuran – Ini Tema Sempena Maulidur Rasul Di TV1

“Rasulullah (SAW) rindukan kita. Namun rindukah kita pada Rasulullah?”. Lalu bagaimanakah cara kita hendak menyatakan kembali perasaan rindu kepada baginda?

Salah satu daripadanya dengan meraikan sambutan Maulidur Rasul yang disambut umat Islam seluruh dunia pada 9 Oktober ini.

Sambutan Maulidur Rasul yang diadakan sempena hari kelahiran baginda Rasulullah SAW, amalan yang baik dan akan diberi pahala serta ganjarannya kerana bertujuan melahirkan rasa cinta dan sayang kepada junjungan Nabi Muhammad SAW.

Berdasarkan hadis yang diriwayatkan oleh Anas Bin Malik, Rasulullah SAW bersabda:

Tidak (sempurna) iman seseorang sehinggalah aku menjadi orang yang paling disayanginya melebihi ahli keluarganya sendiri dan hartanya dan manusia keseluruhannya. (Riwayat Muslim)

Radio Televisyen Malaysia (RTM) berbesar hati dapat berkongsi dengan seluruh Keluarga Malaysia program-program terbaik meraikan sambutan Maulidur Rasul menerusi saluran TV1.

Tahun ini bertemakan ‘Keluarga Malaysia, Pemangkin Kemakmuran”, sama-sama luangkan masa bersama yang tersayang menyaksikan empat program khas yang dipilih RTM dua hari berturut-turut, pada 8 dan 9 Oktober 2022.

Saksikan telemovie bertajuk “100 Hari”, pada 8 Oktober ini, pukul 2.30 petang yang mengangkat kisah tentang hidup 100 hari dua orang insan sebelum ajal menjemput mereka.

Diantara seorang hamba Allah yang mengejar ukhrawi dan seorang hamba Allah yang lebih mengutamakan duniawi. Drama ini menampilkan pelakon utama Maria Farida, Melissa Saila, Raja Azri, Chal Ahmad, Nad Zainal, Mohd Fadzrin Danial, dan Farhana Qistina.

Seterusnya pukul 10.00 malam mengisi slot Panggung RTM disiarkan drama “Mencari Muhammad” lakonan Azri Iskandar, Aleeza Kassim, Syazwan Zulkifli, Reen Rahim, Shafiq Sahli, dan Adam Shahz.

Kisahnya berlatarkan tentang watak utama iaitu Hisyam telah mendermakan 1/4 hartanya serta membekukan 2/4 lagi dengan mewasiatkan harta itu adalah milik Muhammad. Ini telah menimbulkan kontroversi dan spekulasi dalam keluarganya kerana mereka tidak kenal siapa Muhammad.

Pada 9 Oktober ini bermula pukul 9.00 pagi, ikuti “Siaran Langsung Sambutan Maulidur Rasul Peringkat Kebangsaan 1444H/2022M” dari Pusat Dagangan Dunia Putra (PWTC) Kuala Lumpur.

Menyusul hari sama program “KMI: In Person With UNIC”, pukul 2.00 petang, hiburan kerohanian bersama kumpulan nasyid dengan pilihan lagu-lagu popular mereka ini. Dalam konsert ini UNIC turut mengundang Wani Syaz sebagai artis jemputan.


Gabungan Dua Diva- Kris Dayanti Dan Noryn Aziz Dalam Satu Konsert

ACO MEDIA dan Asia Momentum Media (AMM) dengan berbesar hati mempersembahkan KRIS DAYANTI & NORYN AZIZ: DUO DIVA LIVE IN MALAYSIA, menampilkan bintang ‘multitalented’ Indonesia, Kris Dayanti dan penyanyi jazz dan R&B terkenal Malaysia, Noryn Aziz.

Konsert duo yang hebat ini akan berlangsung di Mines International Exhibition & Convention Centre (MIECC) pada 29 Oktober (Sabtu) dan tiket akan mula dijual mulai 7 Oktober 2022, 3 petang.

Kedua-dua diva yang memenangi pelbagai anugerah ini telah berada dalam industri muzik selama beberapa dekad.

Kris Dayanti memulakan kerjaya muziknya pada tahun 1984 manakala Noryn Aziz memulakan kerjayanya pada tahun 1996. Oleh itu, ini pastinya merupakan kerjasama legenda ‘cross-country’!

Kolaborasi dua diva ini akan mengegarkan pentas dan pastinya ada kejutan-kejutan yang bakal diberikan kepada para peminat mereka nanti. Jadi jangan lepaskan peluang menyaksikan dua Diva ini beraksi di sebuah pentas.

Kris Dayanti, penyanyi dan pelakon popular Indonesia, akhirnya bakal mengadakan konsert semula di Malaysia selepas 5 tahun tidak muncul bertemu peminat di Kuala Lumpur khususnya.

Diva yang terkenal dengan hits, ‘Menghitung Hari’ mula menyanyi pada usia 9 tahun untuk filem ‘Megaloman’. Lagu-lagu hebat Kris Dayanti dan persembahan langsung yang dinamik telah menjadikannya terkenal di Indonesia dan di seluruh dunia.

Noryn Aziz, salah seorang penyanyi dan penulis lagu jazz dan R&B terhebat di Malaysia, memulakan kerjaya muziknya pada tahun 1996 sebagai ahli kumpulan Sister-Sister dan kemudian menjadi penyanyi solo pada tahun 1997 menerusi album solo pertamanya, ‘Fantasi O Realiti’ .

Vokalnya yang sangat kuat telah memukau penontonnya selama bertahun-tahun.

Dalam konsert ini, mereka berdua akan mempersembahkan lagu hits mereka seperti ‘Menghitung Hari’ oleh Kris Dayanti dan ‘Cerita Cinta’ oleh Noryn Aziz.

Peminat juga boleh menjangkakan beberapa duet yang mengejutkan daripada duo yang hebat dengan vokal bertenaga ini! Sertai bersama untuk malam persembahan yang menarik dan penuh keseronokan di MIECC! Dapatkan tiket anda sekarang di https://www.ticket2u.com.my/

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Status Gelaran Datuk Alha Alfa, Suami Eina Azman Dan Ramai Selebriti Di Bongkar Oleh Pemilik Akaun Tik Tok Ini

Sebelum ini kecoh di media sosial mengenai pemalsuan gelaran Datuk ataupun Dato yang digunapakai dalam kalangan selebriti di Malaysia.

Disebabkan kejadian tersebut, kelihatan ramai netizen yang cuba mendapatkan pengesahan mengenai gelaran Datuk yang telah digunakan oleh golongan selebriti mahupun suami selebriti di Malaysia.

Ada segelintir yang mendakwa bahawa ada sesetengan selebriti yang membeli gelaran ini bertujuan untuk menaikkan nama mahupun berfungsi sebagai salah satu pengukuhan untuk bisness yang dijalankan.

Terbaru di Tiktok, satu pemilik akaun Putihshushu berkongsikan kepada umum bagaimana untuk mengenal pasti gelaran Datuk atau Dato yang ada pada seseorang artis tersebut samada boleh dipercayai ataupun tidak.

Dengan menggunakan laman web Semakan Penerima Darjah Kebesaran Bintang Dan Pingat, pemilik akaun tersebut menunjukkan kesahihah gelaran yang telah digunakan oleh beberapa golongan selebriti.

Menurut pengguna Tiktok ini, laman web yang telah digunakan olehnya adalah sahih dan yang telah dikemas kini pada tahun 2022.

Antara selebriti yang mendapat gelaran Datuk atau Dato yang sahih mengikut laman web Semakan Penerima Darjah Kebesaran Bintang Dan Pingat adalah Dato’ Hans Isac, Dato’ Aliff Syukri, Dato’ Siti Nurhaliza, Dato’ Adi Putra, Dato’ AC Mizal, Datuk Yusry, Dato’ Awie, Dato Afdlin Shauki, Dato’ Sri Vida dan ramai lagi.

Manakala yang tidak tersenarai dalam Semakan Penerima Darjah Kebesaran Bintang Dan Pingat adalah Alha Alfa, Ifa Raziah, Suami Fauziah Gous, Fizz Fairuz, Addy Kana dan beberapa selebriti yang lain.

Melihat diruangan komen, ramai netizen yang teruja ingin mengetahui gelaran yang diberikan kepada selebriti kesayangan mereka.

Malah ada juga yang berpendapat bahawa sesetengah selebriti yang tiada di dalam senarai tersebut berkemungkinan mendapat gelaran dari negara lain seperti Brunei.


Memalukan! Aksi Bogel Britney Spears Di Pantai Mendapat Kecaman Netizen

Britney Spears seringkali menimbulkan kontroversi di atas perilakunya. Terbaru, Britney berani mempamerkan gambar bogelnya ketika berada di pantai.

Britney Spears sering mempamerkan potret yang terlalu seksi di Instagram. Malah, keberaniannya semakin tinggi selepas mendedahkan potretnya berbogel sepenuhnya, seperti yang dilakukannya baru-baru ini.

Britney Spears hanya memakai topi pantai berwarna coklat gelap. Tidak memakai bikini, manakala bahagian payudara Britney dan bahagian sensitif terdedah dengan jelas di pantai.

Walaupun begitu, Britney Spears masih menapis beberapa bahagian sulit. Dia meletakkan emoji hati merah pada bahagian sensitif.

Namun, kadangkala Britney Spears tidak menutup bahagian sensitif dengan emoji, dia menggunakan tangannya sahaja sebagai tanda menutup bahagian sensitif.

Gambar Britney Spears berbogel ternyata mendapat perhatian dan menjadi kontroversi daripada netizen. Penyanyi lagu Baby One More Time itu digelar hilang akal, memalukan, dan keterlaluan kerana sering mempamerkan gambar bogel.

Namun, Britney membalas bahawa apa yang dilakukan adalah menjadi dirinya sendiri dan dia bebas untuk melakukan apa sahaja mengikut hatinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Video Bersenam, Ini Yang Netizen Perasan Dalam Video Ifa Raziah

Terbaru, satu video bersenam yang dilakukan oleh Ifa Raziah mendapat perhatian daripada warga net di laman Tik Tok.

Melihat di Tiktok milik Ifa Raziah, dia berkongsikan kepada peminat mengenai aktivitinya melakukan senaman dengan menggunakan satu mesin ‘work out’ yang jarang dilihat.

Dia yang memakai baju bercorak harimau bintang kelihatan seolah-olah baru mencuba alatan yang tersebut.

Apa yang menjadi perhatian dalam video tersebut adalah pemakaian yang dipakai olehnya. Rata-rata netizen tertarik dengan video tersebut apabila dia memakai kasut bertumit tinggi sambil melakukan senaman.

Bukan itu sahaja, netizen juga turut teruja melihat wajah Ifa yang tidak mengenakan apa-apa ‘make up’ dan kekal kelihatan cantik.

Melihat diruangan komen, kebanyakkan netizen lebih tertarik dan memberikan komen terhadap kasut yang dipakai olehnya.

Bukan itu sahaja, netizen juga turut memuji keberanian dan kelainan yang telah ditunjukkan oleh Ifa Raziah tersebut.


Dikatakan Semakin ‘Daring’ Selepas Berstatus Janda, Ini Jawapan Nad Zainal Kepada Netizen

Sebelum ini pada 3 September lalu, Nad Zainal mengejutkan ramai apabila mengesahkan sudah berpisah dengan Faliq. Tidak berkongsi lanjut mengenai punca perceraian sehingga hari ini, dia enggan orang ramai membuat spekulasi tidak berasas mengenai perpisahan dengan bekas suami.

Menurut Kosmo, Nad juga mengakui lebih tenang dengan kehidupan sekarang sebagai ibu tunggal kepada dua orang cahaya mata selepas perceraian dengan bekas suami.

Nad turut menjelaskan bahawa hidupnya tetap gembira bahkan hubungannya dengan bekas suami dan anak-anak juga berjalan baik seperti sebelum ini.

Selepas pengumuman perpisahan Nad bersama bekas suaminya, nama Nad kini kian menjadi perhatian netizen. Setiap gerak dan tindak tanduknya dalam bidang lakonan mahupun kehiduupan seharian akan diperhatikan oleh netizen.

Terbaru netizen menyatakan bahawa Nad kelihatan lebih “berani” dalam setiap lakonan dan juga dari segi pemakaiannya yang kelihatan agak seksi.

Disebabkan banyak spekulasi yang menyatakan dia semakin berani selepas berstatus janda, satu gambar yang dimuat naik oleh BHarian di Instagram telah menjawab spekulasi yang telah menjadi bualan netizen.

Nad tak pernah menganggap diri seksi, sebaliknya bergaya mengikut tuntutan watak. Sebelum berpisah, itulah gaya dirinya, tetapi netizen memberi perhatian selepas bercerai.

Apa yang dinyatakan oleh Berita Harian menjelaskan bahawa Nad berperwatakan seksi adalah disebabkan tuntutan kerja dan perkara tersebut menjadi lebih perhatian apabila statusnya telah menjadi janda.


Awesome Raja Lawak Semakin Sengit, Kumpulan Sesah Tersingkir Di Minggu Kelima

Bertemakan ‘Pekerjaan’, persembahan minggu kelima Awesome Raja Lawak yang berlangsung malam Rabu baru-baru ini ternyata meriah dan luar biasa.

Semakin menghampiri penghujung, setiap peserta semestinya semakin bekerja keras dalam merebut gelaran juara.

Menurut Pengarah Unit Kandungan Awesome TV, Datin Ezzan Zalilah Zulfadzli, pihaknya berpuas hati dengan persembahan secara keseluruhan daripada para peserta minggu kelima ini.

“Jika dinilai daripada sudut kualiti kandungan dan kebijaksanaan dalam menyusun penceritaan sketsa yang dipersembahkan untuk minggu kelima bertemakan ‘Pekerjaan’ pada malam tadi, secara keseluruhannya kami berpuas hati dengan usaha keras barisan peserta yang masih bertanding dalam program Awesome Raja Lawak.

“Peningkatan konsisten yang dipamerkan oleh para peserta dari minggu ke minggu jelas turut mendapat perhatian daripada pihak juri iaitu Saiful Apek, Khir Rahman dan Ayda Jebat berdasarkan komen positif serta pujian yang dikongsikan saban minggu. Mereka juga dilihat cukup terhibur dan tidak kering gusi dengan bahan jenaka yang dipersembahkan sepanjang membuat penilaian,” katanya.

Kumpulan Soda dan peserta solo Azhar berjaya mengekalkan kejayaan minggu lalu apabila mereka masih berada di tangga dua teratas minggu ini. Soda berjaya meraih markah sebanyak 81 peratus, manakala Azhar menerima markah keseluruhan sebanyak 71 peratus.

Bagaimanapun, rezeki tidak memihak kepada kumpulan Sesah apabila mereka tersingkir dengan markah yang diperoleh hanya sebanyak 50 peratus.

“Insya-Allah selepas ini kami akan fokus dengan kehidupan kami seperti biasa, dan jika ada rezeki di luar, kami tidak akan sia-siakannya.

“Terima kasih kepada keluarga kami yang banyak memberi sokongan, pihak produksi, juri, kawan-kawan Awesome Raja Lawak dan semua yang terlibat, terima kasih banyak-banyak.

“Kepada rakan-rakan yang lain, semoga berjaya dan percaya pada konten, konten kumpulan ataupun solo, dan bergembiralah di atas pentas,” kata kumpulan Sesah.

Berikut adalah senarau markah penuh setiap peserta minggu kelima:

Jangan lupa saksikan Awesome Raja Lawak pada setiap Rabu, 9.00 malam di Awesome TV (Astro 123) dan MyTV (112).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] PAMUNGKAS Buka Mulut Selepas Tular Video Gosok Telefon Peminat Pada Kemaluan

PAMUNGKAS sudah membuat telah membuat penjelasan mengenai kelakuan tidak senonoh di atas pentas beberapa waktu lalu. Terkini Pamungkas terangkan mengapa dia melakukan perangai tersebut di atas pentas.

Pamungkas berkata, dia tidak mempunyai niat lain selain memberikan fans service. Menurut Pamungkas, apa yang dilakukannya masih agak munasabah.

“Kalau tak tahu fan service, sama saja selepas gig, tunggu foto bersama,” ujar Pamungkas “Melainkan saya melakukannya di tempat letak kereta, saya tidak apa-apa. Atau saya mengambil telefon bimbitnya secara paksa. Jadi mari kita kembali kepada konteks.”

Pamungkas mengakui akhirnya dia buka mulut mengenai kekecohan ini kerana terpaksa mewakili pasukannya. Pamungkas mendedahkan kerana masalah ini, pengurusnya dimasukkan ke hospital.

“Baru semalam salah satu pasukan saya dimasukkan ke hospital, ini pengurus saya di kecemasan kerana sesak nafas. Doktor kata ini banyak fikir, stress berat. Kemudian bila bercakap, ini menjadi beban di fikirannya, “- jelasnya

Penyanyi “To The Bone” itu dengan tegas berkata bahawa dia tidak berniat untuk mempertahankan dirinya. Namun, menurut Pamungkas, apa yang netizen lakukan di luar sana juga sudah melampaui batas.

“Saya tidak mahu mempertahankan diri. Jika anda mahu bertemu dengan saya di luar, anda mahu bertanya soalan di Twitter. Saya tidak akan berbuat apa-apa kerana saya fikir tidak mengapa orang mempunyai pendapat, dan kalau tak suka pun tak apa.” Saya pun tak apa,” kata Pamungkas lagi.

“Saya mempunyai garis hidup, ia dipanggil prinsip. Jadi tolong, letakkan semula perkara itu dalam konteks. Jangan dipanjangkan hal ini kerana ia merugikan”- tambahnya.

Pamungkas juga berterima kasih kepada peminat yang masih menyokongnya selepas kekecohan ini.

“Terima kasih banyak-banyak kawan, saya hormati kamu,” kata Pamungkas.

Pada minggu lalu, Pamungkas dengan sengaja meleret telefon kipas ke bahagian sulitnya. Atas tindakan ini, Pamungkas menuai cacian daripada netizen. Dalam video yang tular di media sosial itu, pemilik nama sebenarnya Rizki Rahmahadian Pamungkas itu kelihatan sedang mengisi acara dan nyanyian di atas pentas. Diiringi oleh rakan-rakan kumpulannya, Pamungkas dikelilingi oleh ramai penonton.

A post shared by tante_rempong_asli (@tanterempong_official)

Pamungkas melakukan sesuatu yang tidak patut di hadapan khalayak. Pamungkas pada mulanya membawa telefon bimbit salah seorang penonton untuk merakam dirinya dengan lebih dekat. Dengan telefon yang sama, Pamungkas nampaknya mahu membersihkan skrin telefon. Bagaimanapun, Pamungkas sebenarnya menyapu skrin telefon bimbitnya pada seluar tepat di bahagian kemaluannya.


“Moga Terus Kuat Dalam Sepak Terajang….”-Zarina Zainuddin Mahu Lesti Kejora Maafkan Rizky Billar?

Pelakon, Zarina Zainuddin tampil menitipkan pesanan terhadap pasangan selebriti dari Indonesia, Lesti Kejora dan Rizky Billar yang menjadi bualan ramai selepas Rizky didakwa melakukan keganasan rumah tangga terhadap isterinya, Lesti.

Menerusi hantaran di Instagram, Zarina menitipkan pesanan buat Lesti untuk menganggap apa yang berlaku sebagai ujian kecil dan terus kuat dalam ‘sepak terajang’ dalam kehidupan rumah tangga.

“Lesti Kejora ibu manis punya suara lunak merdu ini. Memaafkan itu sangat terpuji. Anggap ini ujian kecil sebahagian dari hidupmu.

Allah Maha Pengampun dan Maha Menyayangi berdoalah selalu, semoga terus kuat dalam sepak terajang kehidupan rumah tangga.”-Tulis Zarina

Tambahnya lagi, pelakon drama Ash & Aish ini turut meminta Lesti untuk memaafkan kesalahan Rizky yang akan berubah menjadi lebih baik seiring dengan peningkatan usia.

“Senyum bangunlah terus kuat untuk anak dan suamimu. Maafkan dia. InsyaAllah dia akan berubah menjadi lebih baik seiring usianya meningkat naik.”-Tulis Zarina

Sekadar info, pasangan selebriti Indonesia ini telah mengejutkan industri hiburan selepas Rizky yang juga seorang pelakon itu didakwa melakukan tindakan agresif dengan memukul isterinya termasuk mencekik sehingga terjatuh ke lantai.

Lesti Kejora dan Rizky Billar telah mendirikan rumah tangga pada 19 Ogos 2021 dan dikurniakan seorang cahaya mata lelaki, Muhammad Leslar Al-Fatih Billar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Segaknya Jadi Wali! MK- KClique Nikahkan Kakak Kandung Dengan Sahabatnya

Salah seorang ahli kumpulan K-clique menamatkan zaman bujangnya, semalam. Dengan sekali lafaz, ahli kumpulan K-Clique iaitu Fareed Saadi sah bergelar suami kepada kakak sahabatnya, Siti Hawa, semalam, 10 Oktober 2022 di Sabah International Convention Centre, Kota Kinabalu, Sabah.

Pasangan ini dinikahkan oleh Muhammad Hairi Amin bin Hamdan atau lebih dikenali sebagai MK selaku adik kandung pengantin perempuan dan juga merupakan sahabat baik Fareed.

A post shared by Official Hlive (@officialhlive)

Hasil tinjauan ke laman Instagram officialhlive, MK titip ucapan dan pesanan buat kedua-dua mempelai. Mk berharap agar Allah memberkati  perkahwinan yang berlangsung dan mendoakan pasangan itu dikurniakan zuriat yang soleh dan solehah.

semoga kita dimuliakan Allah, menjadi saksi kedua insan Allah , dan semoga Allah memberkati keduanya, dan semoga Allah meningkatkan darjat dan keturunan, memberi rahmat, membuka pintu-pintu rezeki, pintu-pintu ilmu dan mendapat zuriat yang soleh dan solehah- ucap MK di majlis pernikahan kakaknya.

MK juga sempat mengucapkan terima kasih kepada para hadirin yang sudi hadir di Maljils perkahwinan kakaknya.

Terima kasih kepada yang sudi hadir pada hari ini. Semoga Kita semua menuju ke syurga, Inshaa Allah.- ucapnya.

Murai My mengucapkan tahniah  dan selamat pengantin baru buat Fareed K-Clique dan pasangan. Semoga maligai yang dibina berkekalan hingga ke syurga.


MashaAllah… Ramai Teruja Lihat Mizz Nina Bawa Musa Tunai Umrah

Penyanyi dan aktivis kemanusiaan, Syazrina Azman atau lebih dikenali sebagai Mizz Nina dilihat membuat perkongsian di media sosial mengenai dirinya bersama anak angkatnya, Musa yang kini berada di Tanah Suci Mekah.

Mizz Nina menerusi satu hantaran di Instagram menitipkan rasa syukur diberi peluang bersama Musa untuk sama-sama berada di Mekah untuk menunaikan ibadah umrah.

“Alhamdulillah Ya Rabb kerana mengizinkan kami berada di sini bersama 🤲❤. Musa Sudah mencari dan mendengar kisah haji selama berbulan-bulan. Alhamdulillah dia dapat melihat keadaan sebenar.”-Tulis Mizz Nina

Di ruangan komen, rata-rata peminat menitipkan rasa syukur malah ramai yang turut menitipkan doa buat Mizz Nina dan anak angkatnya, Musa.

“Alhamdulillah ❤ ❤ ❤ ❤, semoga Allah SWT permudahkan segala urusan kalian. dikurniakan kesihatan yang baik da perlindungan buat anda berdua.”

“Beruntung Musa, dapat ibu seperti Mizz Nina. Pegangan agamanya kuat ❤.”

“Amin ya Rabb 🤲🏻 Selamat beribadah Mizz Nina. May Allah’s blessings light your way, always.”

Sekadar info, industri hiburan sebelum ini pernah dikejutkan berita mengenai perpisahan Mizz Nina dan Noh Salleh yang mengesahkan sudah berpisah selepas 11 tahun bersama. Mizz Nina dan Noh Salleh juga mempunyai seorang anak angkat iaitu Musa yang diumumkan di media sosial pada sekitar April lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


PRU15 Bakal Tiba! Nasihat Sharifah Amani Buat Anak Muda Memang ‘Deep’

Pelakon terkenal, Sharifah Amani memuatnaik satu posting berbentuk pesanan buat semua rakyat terutama anak muda tentang Pilihan Raya Umum ke-15 (PRU15).

Amani telah memuatnaik pesanan tersebut di laman Twitter miliknya, @sharifahamani.

Menurut Amani, pilihan raya kali ini merupakan masa yang sesuai untuk orang muda bersuara dan dia juga memberi pesanan kepada semua anak muda untuk tentukan masa depan mereka sendiri. Tulisnya :

“Orang muda masa untuk anda bersuara sekarang. Jangan biarkan orang lain menentukan masa depan anda untuk anda. Undi anda, pilihan anda, masa depan anda!”.

Menjengah ke ruangan komen di Twitter milik pelakon filem Magika itu, rata-rata netizen menyokong pesanan yang diberikan olehnya. Mereka juga mengajak orang ramai untuk keluar mengundi untuk pilihan raya kali ini dan jangan hanya bersuara di laman sosial sahaja.

“Go to vote everyone!! , vote di twitter takkan menang apa apa kecuali menang like , go mengundi !!!.

“Let’s vote for hopefully a better tomorrow guys!” – antara coretan netizen.

Murai MY juga tertarik dengan satu komen yang mencadangkan influencer muda perlu diberi galakan untuk menggunakan pelbagai platform media sosial, untuk mengajak semua lapisan masyarakat bagi mengambil berat tentang PRU15 dan turun mengundi.

Mula untuk kita beri galakan influencer muda untuk ajak semua kawan-kawan mereka turun mengundi! Whatsapp, tiktok, instagram, facebook, twitter dan lain-lain.  Ayuh! – cadang netizen di ruangan komen.

Sekadar info, Amani pernah bergelar Pelakon Harapan Wanita menerusi Sepet pada Festival Filem Malaysia ke-18 (FFM18). Amani atau lebih mesra sebagai Nani juga dinobatkan sebagai Pelakon Wanita Terbaik menerusi filem Gubra. Kedua-dua filem berkenaan adalah arahan pengarah berbakat Allahyarhamah Yasmin Ahmad.


Nafas Baru ‘Jika’ Nyanyian Nuha Bahrin & Naufal Dapat Reaksi Melly Goeslaw!

Penyanyi, Nuha Bahrin dan Naufal Azrin telah mencuri perhatian penyanyi terkenal Indonesia, Melly Goeslaw yang memberikan nafas baru terhadap ‘Jika’, nyanyian Melly dan Ari Lasso yang menjadi kegilaan ramai ketika dirilis pada tahun 90-an dahulu.

Nuha menerusi hantaran di Instagram yang memuatnaik tangkap layar komen Melly Goeslaw yang menitipkan harapan agar ‘Jika’ versi terbaharu itu akan memecahkan rekod dalam sejarah industri muzik.

“Terima kasih kerana memainkan versi hebat dari lagu saya. Saya harap ‘Jika’ versi anda akan memecahkan rekod dalam sejarah industri muzik.”-Komen Melly

Dalam pada itu, hantaran Nuha di media sosial turut dibanjiri dengan komen oleh netizen Indonesia yang turut meluahkan rasa teruja dengan ‘Jika’ versi baharu yang dinyanyikan oleh dua penyanyi yang sedang meningkat naik itu.

“Suka banget cover lagunya jika teh Melly keren bgt Nuha dan Naufal. Langsung saya download lagu nya di puter berkali-kali enak bgt.”

“Jika is one of my favourite songs since forever! And you sing it beautifully! Congrats Nuha!.”

“Bagus bangett. MasyaAllah 😍. Udah denger dan langsung fall in love ❤❤.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Depa Syok Lah Dapat Jawatan” – Fizz Fairuz Ulas Isu Pembubaran Parlimen?

Umum mengetahui Perdana Menteri, Datuk Seri Ismail Sabri Yaakob telah mengumumkan pembubaran Parlimen dalam sidang media semalam, 10 Oktober yang mendapat reaksi dari pelbagai pihak termasuklah pelakon Datuk Fizz Fairuz.

Menerusi Insta Stories, Fizz Fairuz akui pihak terlibat beruntung kerana bakal mendapat jawatan berbanding penggiat industri sepertinya yang harus bergelut mendapatkan tawaran berlakon untuk meneruskan kehidupan.

“Habis semua bubar, depa syok lahh..Dapat jawatan, yang kita ni merangkak dapatkan job macam mana?

“Dah la nak dapat minit payah, bubar pulak..Adoii.”- Tulis Fizz

Tambahnya lagi, pelakon filem Mat Tudung ini turut menyentuh tentang tindakan segelintir ahli politik yang dikatakan memberikan pelbagai janji manis dan terus melupakannya setelah mendapat jawatan.

“Sebelum dapat jawatan semua indah, selepas dapat jawatan lupa apa yang dijanjikan..Mandi lahh toqqq.”-Tulis Fizz

Sekadar info, Perdana Menteri,  Datuk Seri Ismail Sabri Yaakob telah mengumumkan pembubaran Parlimen dalam sidang media pada 10 Oktober baru-baru ini. Beliau berkongsi, walaupun parlimen dibubarkan, Pilihan Raya Umum (PRU15) mungkin tidak berlaku secepat ini kerana beberapa negeri belum bersedia untuk membubarkan DUN mereka.


“Di Sini Semua Murah..” – Pemuda Ini Racun Netizen Bercuti Ke Terengganu?

Kebiasaannya pada bulan-bulan akhir tahun seperti Oktober, November dan Disember, ramai yang mengambil peluang bercuti untuk berlibur bersama ahli keluarga ataupun kawan-kawan bukan?

Baru-baru ini satu perkongsian milik Roman Akramovich di Twitter menarik perhatian Murai MY dan juga warganet, di mana pemuda ini berkongsi pengalaman bercuti di negeri Terengganu, Malaysia.

Menerusi ciapan yang ditulis pemilik akaun ini, pemuda ini mengatakan banyak tempat menarik di Kuala Terengganu apatah lagi dia juga mendedahkan bahawa harga makanan dan juga tiket muzium sangat murah.

“Kalau anda rasa Langkawi mahal.. Datanglah bercuti ke Kuala Terengganu. Banyak tempat menarik juga. Di sini semua murah. Nasi dagang RM4, makanan laut celup tepung (ikan, udang, sotong) 5 orang makan baru RM80. Parkir kereta percuma. Muzium Negeri tiket kanak-kanak pun RM2.” Ciapnya.

Melihat ciapan tersebut warganet mula membanjiri ruangan balas Twitter dan berkongsi pelbagai respon serta reaksi tentang percutian di negeri pantai timur berkenaan.

“Tiap-tiap tahun mesti jalan Terengganu dengan keluarga”

“Datang Terengganu bulan Mac-September paling best” ciap mereka

“Setuju! Baru balik dari jelajah Terengganu”

“Ah ni aku suka. Terima kasih bagi cadangan!!”

“Setuju sangat! Kadang-kadang ada rasa bercuti dekat Terengganu lagi best dari pergi Langkawi” ciap mereka lagi

Ada yang merancang nak bercuti ke Terengganu lepas ni?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Infinix Tampil Dengan Tema Gaming Pada Note12 2023

Walaupun ia merupakan penyegaran Nota 12, varian 2023 kelihatan lebih serupa dengan Note 12 Pro 4G dari segi reka bentuk dan spesifikasi walaupun dengan kamera utama 50MP. Infinix telah mengeluarkan telefon khas untuk para pengemar gaming yang terutamanya Mobile Legend. Maka, Infinix menampilkan Note 12 2023 Mobile Legend Bang Bang yang akan dilancarkan pada 7 Oktober 2023.

Sebelum itu, mari semak spesifikasi penuh:

Pertama sekali, apabila dapat kotak, dilihat akan nampak kotak ini memaparkan ciri-ciri gaming itu dengan meletakkan gambar Mobile Legends Bang Bang dihadapannya , maka,  tahu ia merupakan telefon khas untuk gaming Mobile Legends yang dilengkapi dengan processor 13GB (8+ 5 GB RAM).

Apabila kotak dibukak, dapat dilihat, kotak putih yang dilengkapi dengan telefon dan juga peranti pengecas dan wayar type-C yang diberikan . ia juga melampirkan waranti dan juga buku manual untuk panduan menggunakan telefon ini.

Seterusnya, kita tengok pada peranti dia, kita nampak dia menampilkan device 6.7 inch full HD+ AMOLED display. Dilihat disini, mereka meletakkan hanya 8Gb sahaja namun ia menambahkan lagi 5Gb dalam RAM yang sama. Ia amat berbaloi. Kemudian, melihat pada pengecasan ia merupakan fast charging iaitu 33W dengan kapasiti bateri 5000mAh. Telefon ini berukuran 164.4 x 76.5 x 7.8 mm (6.47 x 3.01 x 0.31 in) dan beratnya 192 g (6.77 oz). Ia dibercirikan Glass front, plastic frame, plastic back.

Bahagian kamera pula, dilihat keseluruhan ia dihadirkan dengan 3 camera belakang besar dengan satu bulat yang besar tetapi dihadiri dengan 3 lens didalamnya yang mempunyai 50 MP Ultra Night Triple Camera , Ai Lens kamera dengan Quad Flash Light. Manakala, kamera hadapan di lengkapi dengan 16MP FF dengan Dual Flash Light.

Dan akhir sekali, pada audio dia juga tidak kurang hebat ia dilengkapi dengan dual speaker dengan kualiti audio yang tinggi yang memberi bunyi yang sangat kuat dan mengagumkan. Peranti ini menggunakan pengecas Type-C sahaja.

Ia juga dilengkapi dengan Android terkini iaitu 12 version , maka tiada masalah untuk digunakan dan tidak perlu takut juga tertinggalan Android terkini.

Telefon ini berada dipasaran pada 5 Oktober dengan harga bermula denga RM 699 dan menawarkan warna Volcanic Grey, Tuscany Blue, Alpine White. Maka, jangan lepaskan peluang untuk memliki telofon ini, kerana ia sangat berbaloi untuk para-para gaming.


Diana Amir Kejadian Istimewa Masa Sambut Hari Lahir Suami?

Selebriti dan juga aktivis, Diana Amir memuat naik satu perkongsian yang menarik di Instagram miliknya baru-baru ini.

Pemilik nama Nurdiyana Amir Hashim ini berkongsi kisah tentang kejadian yang berlaku, sewaktu menyambut hari lahir suaminya.

Diana mendedahkan, dia telah membeli seutas jam tangan yang boleh membunyikan azan ketika sampai waktu (jam azan).

Namun apa yang menarik dalam coretan yang ditulisnya adalah, Diana mengatakan suaminya juga membeli jam yang sama di Madinah tetapi tertinggal di dalam kapal terbang.

“Nak kongsi sesuatu yang ringkas tetapi bagi saya MashaAllah..

Suami ada beli jam azan di Madinah, tapi dia tertinggal dalam kapal terbang sebab dia pegang (handcarry) jam tu.

Pendekkan cerita, kami balik rumah daripada lapangan terbang, sambut hari lahir dia dan masa dia buka hadiah. MashaAllah, hadiah hari lahir yang saya beli untuk dia tahun ni, ialah.. Jam azan!

Jadi bila dia buka bungkusan, dia cerita”saya beli sebenarnya di Madinah tapi saya tertinggal dalam kapal terbang.” MashaAllah.. Allah gantikan dalam masa yang sangat singkat.” Coretnya

Perkongsian Diana mendapat pelbagai reaksi dan komen warganet, rata-rata tumpang gembira kerana dengan aturan Allah SWT, suami Diana maish boleh memiliki jam azan seperti yang dimahukan. Dalam pada itu, warganet juga menitipkan ucapan serta doa buat pasangan suami isteri itu.

“MasyaAllah.. Semoga kasih sayang dan cinta kalian hingga ke jannah. Sungguh terinspirasi.”

“Aturan Allah buat zauj awak lupa, sebab hadiah dari awak lagi bermakna. Kasih isteri buat suami.”

“TabarakaAllah. Alhamdulillah. Selamat bertambah umur dan bertambah keimanan @mohdhabibbullah26. Semoga sentiasa berbahagia dunia akhirat kau orang @dianaamir.”

Sekadar info, Diana Amir telah mendirikan rumahtangga bersama suami tercinta, Mohd Habibullah A Rahman pada 25 Oktober 2013 dan hasil perkongsian hidup, mereka dikurniakan tiga cahaya mata iaitu Khaulah Al Azwar, Khadija Azzehra, dan Muhammad Khalid Al Habib.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Betul Ke Rizky Billar Seorang GAY? Video Meraba Atta Halilintar Cetus Tanda Tanya

Masa lalu Rizky Billar masih menjadi perhatian umum berikutan kes keganasan rumah tangga yang dilakukannya terhadap isterinya Lesti Kejora. Netizen telah mengimbas kembali sejarah hidup Rizky Billar yang didakwa seorang penyuka kaum sejenis.

Salah satunya ialah saat Rizky Billar menyentuh peha youtuber terkenal Atta Halilintar. Menerusi momen yang dimuat naik akaun TikTok @uktiy007, nampaknya Rizky Billar dan Atta Halilitar pada mulanya bergurau. Kedua-duanya bertemu ketika hendak menjalani sesi bergambar bersama isteri masing-masing.

Tiba-tiba tangan Rizky Billar menghampiri peha Atta Halilintar.

“Astagfirullahaladzim,” jerit Atta Halilintar melihat gelagat Rizky Billar yang cuba memicit pahanya.

#ga mau berkomentar bisa liat sendiri 🤭#plks #lks #pyfツ

Ketika Atta Halilintar terkejut melihat aksi Rizky Billar, suami Lesti Kejora itu menunjukkan reaksi berbeza. Rizky Billar kelihatan tidak menghiraukan ketidakselesaan Atta Halilintar, dia kelihatan tersenyum melihat reaksi bapa kepada seorang anak itu. Lesti Kejora dan Aurel Hermansyah yang berada di lokasi sama menyindir tindakan Rizky Billar.

Kelakuan Rizky Billar memicit peha Atta Halilintar itu menimbulkan reaksi sinis netizen, kerana khabar angin bertiup kencang kononnya Rizky Billar menggemari kaum yang sama.

Rizky Billar baru-baru ini dituduh sebagai penyuka kaum sejeni, bagaimanapun, Rizky Billar tidak mengulas secara langsung mengenai isu ini.


“Itulah Hadiah Sangat Besar Seorang Anak Buat Ayahnya”- Ebit Lew Ziarah Nabil

Setiap yang bernyawa, pasti akan pergi meninggalkan kita. Baru- baru ini, kita dikejutkan dengan pemergian bapa kepada hos Gegar Vaganza, Nabil Ahmad. Pendakwah bebas, Ebit Lew memuat naik video dia menzirahi Nabil selepas pemergiaan bapanya di laman instagram miliknya, ebitlew.

Menerusi posting yang dimuat naik oleh Ebit, dia berharap agar Nabil sekeluarga akan tabah atas pemergiaan ayahndanya yang tersayang. Ebit juga mendoakan Allah mengampuni segala dosa arwah dan ditempatkan di syurga.

Innalillahi wa inna ilaihi rajiun. Semoga Haji @nabilzira sekeluarga tabah atas pemergian arwah ayah Hj Ahmad b Ismail. Ya Allah ampunilah Haji Ahmad b Ismail. Ampunilah dan hadiahkan syurga Firdaus buatnya. YaAllah berilah mak Haji Nabil sihat dan terus kuat.- tulis Ebit buat Nabil

Ebit mengatakan alangkah gembiranya ayahnya menghadap ilahi ketika dia meninggalkan anak yang soleh dan itu merupaka hadiah terbesar dari seorang anak buat ayahnya. Dia juga mendoakan supa dia turut istiqamah di jalan Allah sehingga kembali kepadaNya.

Gembiranya seorang ayah pergi saat meninggalkan anak yang soleh buat usaha dakwah buat usaha atas iman. Itulah hadiah sangat besar seorang anak buat ayahnya. Semoga kita semua istiqamah sampai menemuinya.- tulisnya.

Sekadar info, Nabil merupakan anak ketiga daripada tujuh beradik, bapanya, Ahmad Ismail ialah seorang pemandu lori dan ibunya, Rohaizah Abdul Latiff ialah seorang guru tadika bahasa Inggeris.

Murai My mengucapkan salam takziah buat Nabil dan sekeluarga. Semoga Arwah ditempatkan dikalangan orang yang soleh.


Murah! SCOOT Buka Penerbangan Kuantan- Singapura Dengan Harga Bermula RM102

Scoot, syarikat penerbangan tambang rendah dibawah Singapore Airlines (SIA), telah dianugerahkan “Best Long-Haul Low-Cost Carrier” di Anugerah Syarikat Penerbangan Dunia 2022, dan “Best Low-Cost Carrier” untuk rantau Asia Pasifik pada Anugerah Perjalanan TTG Tahunan ke-31 2022 untuk yang kedua tahun berturut-turut. Selain itu, Scoot juga diiktiraf sebagai “Best Low-Cost Carrier, Asia Pacific” oleh Travel Weekly Asia Reader’s Choice Award.

Mulai 30 November 2022, Scoot akan meneruskan penerbangan ke Kuantan, Malaysia. Penerbangan sehala dari Kuantan ke Singapura bermula dari RM102, termasuk cukai, kini tersedia untuk tempahan di laman webnya.

Menurut tinjauan Murai di laman Scoot untuk membuat pesanan tiket pada bulan Januari 2023, ternyata harga tiket sehala berharga RM101.20.

Scoot juga akan melancarkan penerbangan dua kali seminggu ke Makassar, Indonesia mulai 24 Oktober 2022. Peningkatan rangkaian sedia ada Scoot di Indonesia kepada lapan bandar.

Dari November 2022 hingga Februari 2023,  penerbangan antara Singapura dan Hokkaido (Sapporo) akan bermula seperti biasa. Selain itu, Scoot akan meningkat kekerapan penerbangan ke Jeju kepada lima kali seminggu dari akhir Oktober 2022.

Sejak 26 September 2022, Scoot telah menyambung semula penerbangan mingguan ke Fuzhou dan meningkatkan penerbangan kekerapan ke Nanjing hingga dua kali seminggu.

Baru-baru ini, Scoot telah menyambung semula penerbangan ke Hangzhou dan telah meningkatkan kekerapan penerbangan ke Tianjin kepada dua kali seminggu manakala penerbangan ke Zhengzhou (dari 12 Oktober 2022), dan Wuhan (mulai 13 Oktober 2022) akan bermula minggu ini.

Scoot menawarkan lebih banyak penerbangan bertema melalui Jet Pikachu yang eksklusif. Berikutan tindak balas positif terhadap Pokémon Air Adventures, perkongsian dengan Syarikat The Pokémon , Scoot akan meningkatkan kekerapan penerbangan bertema pada Jet Pikachu. Dari November 2022, Jet Pikachu akan mengendalikan tiga laluan tetap setiap bulan, di Singapura-Tokyo, Singapura- Laluan Taipei-Tokyo dan Singapura-Taipei-Seoul, menawarkan lebih banyak peluang kepada peminat Pokémon untuk merasai pengalaman penerbangan khas pada percutian mereka yang akan datang.

Pesan tiket anda di FlyScoot.com atau hubungi Pusat Panggilan mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bukan 15 Oktober Ini…Konsert Sabyan & Seventeen Ditangguh!

Pihak penganjur Konsert Sabyan & Seventeen, RR Brothers Studio memutuskan untuk menangguh penganjuran konsert berkenaan.

Konsert itu sepatutnya berlangsung pada 15 Oktober 2022 di Axiata Arena, Bukit Jalil Kuala Lumpur.

Berdasarkan info yang diperoleh Murai MY daripada wakil RR Brothers Studio, Jimmy Edward, keputusan itu dibuat berikutan faktor persediaan yang agak pendek dan pilihanraya yang akan berlangsung tidak lama lagi.

“Berikutan faktor masa serta durasi persediaan yang agak pendek dan diikuti juga dengan pilihanraya yang akan berlangsung kelak, pihak penganjur mengambil keputusan untuk menangguhkan konsert ini sehingga November nanti. Tarikh baru akan diumumkan kelak oleh pihak penganjur.

“Kami memohon maaf atas kesulitan dan mengucapkan jutaan terima kasih buat para media yang telah membantu menwar-warkan berita tentang konsert ini terdahulu. Nantikan pengumuman tarikh baru kelak,” katanya.

Semoga proses mengadakan konsert ini pada tarikh yang baru berjalan dengan lancar, sama-sama kita nantikan!


“Tak Payah Nak Memandai…” – Aishah Tegur Netizen Pertikai Warna Cat Dinding Rumah?

Penyanyi, Datuk Wan Aishah Wan Ariffin atau lebih dikenali sebagai Aishah memberikan teguran terhadap sikap segelintir netizen yang mempertikaikan warna cat dinding rumahnya selepas berkongsi hantaran di media sosial.

Aishah menerusi satu hantaran di Instagram meminta netizen untuk berhenti memandai-mandai  untuk memberikan komen terhadap rumah orang lain.

“Tak payah nak memandai-mandai sangatlah nak komen rumah orang lain nak cat warna apa. Yang korang rasa ‘entitled’ sangat dah kenapa? Kata tak sesuai, panaslah..Hello ko dah pernah masuk rumah i ke?.

“Takde sapa minta pandangan you pun, bukan you yang duduk rumah ni. Bukannya i minta RM10 dan janji nak bagi rumah ni kat you (eh rumah ni value lebih dari 500k wei  😝😝😝).”-Soal Aishah

Di ruangan komen, rata-rata netizen bersetuju dengan teguran Aishah, malah ada yang meminta pelantun Janji Manismu itu untuk mengabaikan sahaja komen-komen negatif mengenainya.

“Alaa dah rumah orang suka hati la nak buat macam mana, nak susun macam mana, nak simpan barang apa. Pedulikan kakak @aishahjmm. Kita tau rumah akak cantik dari dulu lagi.”

“Sabarlah beb..Biarlah apa dia orang nak kata apa.”

“Yang penting kita happy dan selesa tinggal di rumah sendiri. What other people say or comment is insignificant.”

Yang komplen pasal rumah orang lain tu, pergilah hias rumah sendiri ya.


Sebak Di MeleTOP, Nabil Kongsi Saat Terakhir Bersama Arwah Ayah

Pengacara MeleTOP, Haji Ahmad Nabil Ahmad atau lebih dikenali sebagai Nabil Ahmad berkongsi saat terakhir bersama arwah bapanya sebelum menghembukan nafas terakhir pada Jumaat lalu.

Perkongsian tersebut mengundang sebak buat dirinya kerana ia merupakan kali pertama orang terdekat dalam hidupnya pergi menghadap Ilahi.

Menurut Nabil, ketika dia sedang bertugas di radio, dia menerima panggilan daripada adiknya yang mengatakan pihak hospital meminta waris pesakit segera ke hospital. Sejurus panggilan itu, Nabil bergegas ke hospital untuk melihat keadaan ayahnya.

“Saya dekat radio, adik saya call, dia cakap hospital suruh tengok abah, tapi pihak hospital tak nak bagitahu kenapa. saya bergegas keluar tinggalkan radio,” – kata Nabil ketika MeleTOP bersiaran.

Katanya juga, dia sempat berjumpa arwah ayahnya namun keadaan Allahyarham ketika itu sudah tidak boleh bercakap disebabkan paras oksigen sudah jatuh. Nabil juga akui bahawa dia tidak terfikir bahawa itu adalah kali terakhir dia melihat arwah ayahnya.

“Saya jumpa dia dalam keadaan dah oksigen level drop. kita dah tak boleh borak.

“Bila diorang kata nak ditidurkan dia, saya cakap dengan diri saya, kalau ditidurkan sekejap lagi dapat jumpa balik dan saya tak terfikir that was the last time saya jumpa dia,” katanya.

Nabil mengungkapkan rasa syukur kerana pengakhiran arwah ayahnya cukup baik. Dia mendoakan semoga perjalanan arwah di alam baru dipermudahkan.

“Saya rasa sukur sangat, pengakhiran dia sangat- sangat baik Lisa. Dia pergi hari Jumaat, dekat dengan bulan Nabi, lepastu dia dapat mengucap dengan baik. saya dan adik beradik mandikan dia dalam keadaan dia tersenyum. ramai orang hebat yang datang menziarahi dan solatkan jenazah. saya doa Allah mudahkan perjalanan dia dekat alam yang baru,” katanya sebak.

Murai MY berharap Nabil akan terus tabah dalam menghadapi ujian ini dan sentiasa istiqamah dalam berjuang ke jalan Allah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.